cyanic-selkie/wikianc huggingface dataset:
പോട്ട പള്ളി
തൃശ്ശൂർ ജില്ലയിലെ ചാലക്കുടി നഗരസഭയിൽ പോട്ടയിൽ (ചാലക്കുടിയുടെ വടക്ക് ഭാഗം) സ്ഥിതി ചെയ്യുന്ന ക്രൈസ്തവ ദേവാലയമാണ് പോട്ട പള്ളി (Potta Church) അഥവ ചെറുപുഷ്‌പ ദേവാലയം (Little Flower Church). പൗരസ്ത്യ കത്തോലിക്ക വിഭാഗത്തിലെ സീറോ മലബാർ കത്തോലിക്ക സഭയുടെ ഭാഗമാണ് ഈ പള്ളി. വിശുദ്ധ കൊച്ചുത്രേസ്യയുടെ നാമധേയത്തിലാണ് പള്ളി സ്ഥാപിച്ചിരിക്കുന്നത്.
തൃശ്ശൂർ അതിരൂപതയിൽ ഇരിങ്ങാലക്കുട രൂപതയുടെ കീഴിലുള്ള ചാലക്കുടി ഫൊറോന പള്ളിയുടെ കീഴിലാണ് ഈ ഇടവക പള്ളി.
നാഴികക്കല്ലുകൾ
1930 ൽ സ്ഥാപിതമായ പള്ളി 1990 ൽ പുതുക്കി പണിതു.
പുറത്തേക്കുള്ള കണ്ണികൾ
വർഗ്ഗം:തൃശ്ശൂർ ജില്ലയിലെ ക്രിസ്ത്യൻ പള്ളികൾ വർഗ്ഗം:സീറോ മലബാർ കത്തോലിക്കാ സഭയിലെ പള്ളികൾ വർഗ്ഗം:ഇരിങ്ങാലക്കുട രൂപതയിലെ പള്ളികൾ
അഖിലേന്ത്യാ സുന്നി ജംഇയ്യത്തുൽ ഉലമ
ഇന്ത്യയിലെ ഒരു മുസ്ലിം പണ്ഡിത സംഘടനയാണ് അഖിലേന്ത്യാ സുന്നി ജംഇയ്യത്തുൽ ഉലമ. 1992 ൽ രൂപീകരിച്ച സമസ്ത യുടെ ദേശീയ മുഖം ആണ്
സമസ്ത കേരള ജംഇയ്യത്തുൽ ഉലമയിൽ 1989-ൽ ഉണ്ടായ ഭിന്നിപ്പിനെ തുടർന്ന് രൂപപ്പെട്ട രണ്ട് സംഘടന കളിൽ പെട്ട ഒരു സംഘടനയാണ് (സമസ്ത എ പി വിഭാഗം). അതേ സമയം മറ്റേ വിഭാഗം സമസ്ത ഇകെ വിഭാഗം എന്ന പേരിൽ പ്രവർത്തിക്കുന്നു )അതെ സമയം സമസ്ത എന്ന നാമം തന്നെ ഇരു വിഭാഗം അറിയപ്പെടുന്നത്. എപി വിഭാഗം സമസ്ത കേരള ജംഇയ്യത്തുൽ ഉലമ എന്നും'' ഉലമ ബോർഡ് അഖിലേന്ത്യാ സുന്നി ജംഇയ്യത്തുൽ ഉലമയുടെ കേരള സംസ്ഥാന ഘടകമായി സമസ്ത കേരള ജംഇയ്യത്തുൽ ഉലമ (എപി വിഭാഗം  ഇപ്പോൾ പ്രവർത്തിക്കുന്നു. എപി വിഭാഗം സമസ്ത അധ്യക്ഷൻ ഒതുക്കുങ്ങൽ ഇ. സുലൈമാൻ മുസ്‌ലിയാരും,ട്രഷറർ പി. ടി കുഞ്ഞമ്മു മുസ്‌ലിയാർ  കോട്ടൂ രും,  സമസ്ത ജനറൽ സെക്രട്ടറി കാന്തപുരം എ.പി. അബൂബക്കർ മുസ്‌ലിയാരുമാണ്. കോഴിക്കോട് ജാഫർക്കാൻ കോളനി റോഡിലെ സെന്റർ ആണ് ഈ സംഘടനയുടെ ആസ്ഥാനം.
സംഘടനയുടെ ലക്ഷ്യം
സുന്നി ജംഇയ്യത്തുൽ ഉലമയുടെ പ്രഖ്യാപിത ലക്ഷ്യങ്ങളെ മുൻനിർത്തി കാലോചിത പദ്ധതികളും പ്രവർത്തനങ്ങളും നടപ്പാക്കാൻ ബഹുജന പ്രസ്ഥാനമെന്ന നിലയിലാണ് സംഘടന രൂപവത്കരിച്ചിരിക്കുന്നത്. സംഘടനയുടെ ലക്ഷ്യങ്ങൾ ഇപ്രകാരം.
കേരള മുസ്‌ലിം ജമാഅത് സ്റ്റേറ്റ് ഭാരവാഹികൾ
പ്രസിഡന്റ്. കാന്തപുരം എപി അബുബക്കർ മുസ്‌ലിയാർ
ജനറൽ സെക്രട്ടറി. സെയ്യിദ് ഇബ്രാഹിം ഖലീൽ ബുഖാരി തങ്ങൾ
ട്രഷറർ. അബ്ദുൽ കരീം ഹാജി എപി ചാലിയം
അവലംബം
വർഗ്ഗം:അഖിലേന്ത്യാ സുന്നി ജംഇയ്യത്തുൽ ഉലമ
നിധീരി ജോൺ വക്കീൽ
ജീവിത രേഖ
തിരുവിതാംകൂർ നിയമസഭയിലേക്കു 2 തവണ തിരഞ്ഞെദടുക്കപ്പെട്ടു. തിരുവിതാംകൂറിലെ സുപ്രധാന ജനാധിപത്യ പ്രക്ഷോഭങ്ങളായ പൗര സമത്വ പ്രസ്ഥാനത്തിലും, നിവർത്തന പ്രക്ഷോഭത്തിലും സജീവമായി പങ്കെടുത്തു. അഖില കേരള കത്തോലിക്ക കോൺഗ്രസ്, കേരള കത്തോലിക്കാ വിദ്യാർഥി സംഘടന എന്നിവയുടെ ആദ്യ സംസ്ഥാന പ്രെസിഡന്റ് ആയിരുന്നു. റവന്യൂ-ദേവസ്വം വിഭജന കമ്മീഷൻ അംഗം, എലക്ഷൻ ട്രിബ്യൂണൽ ജഡ്ജ്, തുടങ്ങി നിരവധി സർക്കാർ സമിതികളിൽ പ്രവർത്തിച്ചു. മദ്യ വർജ്ജന പ്രക്ഷൊഭത്തിലും മുന്നിൽ നിന്നു. കോട്ടയം പബ്ലിക് ലൈബ്രറി സ്ഥാപിക്കുന്നതിനു മുൻ കൈ എടുത്തു. മരണം വരെ പബ്ലിക് ലൈബ്രറി മാനേജിങ്ങ് കമ്മിറ്റി അംഗമായിരുന്നു.
അവലംബം
വർഗ്ഗം:അഭിഭാഷകർ
പുത്തിഗെ, കാസർഗോഡ്
കാസറഗോഡ് ജില്ലയിലെ ഒരു ഗ്രാമമാണ് പുത്തിഗെ.
സ്ഥാനം
അംഗടിമൊഗറു, മുഗു, നീർച്ചാൽ, കാസറഗോഡ്, ബേള, കാസറഗോഡ്, എഡനാട്, ഇച്ചിലമ്പാടി, കിഡൂർ എന്നീ ഗ്രാമങ്ങൾ അതിരിലുണ്ട്.
വിസ്തീർണ്ണം
592.16 ചതുരശ്ര കി. മീ.
ജനസംഖ്യ
1991ലെ സെസൻസസ് അനുസരിച്ച്, 410 വീടുകൾ. ആകെ: 2522 ജനങ്ങൾ. അതിൽ 1276 പുരുഷൻമാർ; സ്ത്രീകൾ: 1246.
ഭാഷ
മലയാളം, കന്നഡ, തുളു, ബ്യാരി, കൊങ്കണി തുടങ്ങിയ ഭാഷകൾ സംസാരിക്കുന്നു.
ഭരണം
കാസറഗോഡ് ലോകസഭാ മണ്ഡലം.
അവലംബം
വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
എഡ്ഡി ഫിഷർ
എഡ്വിൻ ജാക്ക് ഫിഷർ (ഓഗസ്റ്റ് 10, 1928 - സെപ്റ്റംബർ 22, 2010) ഒരു അമേരിക്കൻ ഗായകനും നടനുമായിരുന്നു. ദശലക്ഷക്കണക്കിന് റെക്കോർഡുകൾ വിറ്റഴിക്കുകയും സ്വന്തം ടിവി ഷോയായ ദി എഡി ഫിഷർ ഷോ അവതരിപ്പിക്കുകയും ചെയ്‌ത അദ്ദേഹം 1950-കളിൽ ഏറ്റവും ജനപ്രീതിയുള്ള കലാകാരന്മാരിൽ ഒരാളായിരുന്നു. നടി എലിസബത്ത് ടൈയ്‌ലർ ഫിഷറിന്റെ ആദ്യ ഭാര്യയും നടിയുമായിരുന്ന ഡെബി റെയ്‌നോൾഡ്‌സിൻറെ ഉറ്റ ചങ്ങാതിയായിരുന്നു. ടെയ്‌ലറുടെ മൂന്നാമത്തെ ഭർത്താവ് മൈക്ക് ടോഡ് ഒരു വിമാനാപകടത്തിൽ കൊല്ലപ്പെട്ടതിന് ശേഷം, ഫിഷർ റെയ്‌നോൾഡ്‌സിനെ വിവാഹമോചനം ചെയ്യുകയും ടെയ്‌ലറുമായി അതേ വർഷം വിവാഹിതരാകുകയും ചെയ്തു. ഫിഷറും ടെയ്‌ലറും മുമ്പ് വിവാഹിതരായിരിക്കെ നടത്തിയ ഈ അപകീർത്തികരമായ ബന്ധം വ്യാപകമായി റിപ്പോർട്ട് ചെയ്യപ്പെടുകയും ഫിഷറിനും ടെയ്‌ലറിനും പ്രതികൂലമായ പ്രചാരണം നൽകുകയും ചെയ്തു. ഏകദേശം അഞ്ച് വർഷത്തിന് ശേഷം, അദ്ദേഹവും ടെയ്‌ലറും വിവാഹമോചനം നേടുകയും പിന്നീട് അദ്ദേഹം കോണി സ്റ്റീവൻസിനെ വിവാഹം കഴിക്കുകയും ചെയ്തു. ഡെബി റെയ്നോൾഡ്സുമായുള്ള ബന്ധത്തിൽ കാരി ഫിഷറിന്റെയും ടോഡ് ഫിഷറിന്റെയും പിതാവായ ഫിഷർ, കോണി സ്റ്റീവൻസുമായുള്ള വിവാഹ ബന്ധത്തിൽ ജോളി ഫിഷറിന്റെയും ട്രീഷ്യ ലീ ഫിഷറിന്റെയും പിതാവുമാണ്.
ജെയിംസ് ഹീഗ് ഫെർഗൂസൺ
ഒരു പ്രമുഖ സ്കോട്ടിഷ് ഒബ്സ്റ്റെറ്റ്സിഷ്യനും, ഗൈനക്കോളജിസ്റ്റുമാണ് ജെയിംസ് ഹീഗ് ഫെർഗൂസൺ എൽഎൽഡി എഫ്ആർസിപിഇ എഫ്ആർസി എഫ്പിഎസ്ഇഡ് (18 ഡിസംബർ 1862 - 2 മെയ് 1934). 1929 മുതൽ 1931 വരെ ഹൈൻബർഗിലെ രാജകീയ കോളേജ് ഓഫ് ബാർജോൺസ് പ്രസിഡന്റായും എഡിൻബർഗ് പ്രസവസത്യ പ്രസിഡന്റായും അദ്ദേഹം സേവനമനുഷ്ഠിച്ചു. സെൻട്രൽ മിഡ്വൈഫുകൾ ബോർഡ് ഓഫ് സ്കോട്ട്ലൻഡിന് അദ്ധ്യക്ഷത വഹിച്ചു. ബധിരർക്കുള്ള ഡൊണാൾഡ്സൺ സ്കൂളിന്റെ മാനേജരായിരുന്നു അദ്ദേഹം. 1929 ൽ അദ്ദേഹം ബ്രിട്ടീഷ് (പിന്നീട് റോയൽ) കോളേജ് ഓഫ് ഒബ്സ്റ്റട്രിഷ്യൻസ് ആന്റ് ഗൈനക്കോളജിസ്റ്റ്സ് സ്ഥാപക അംഗമായിരുന്നു.
1899-ൽ പ്രഹരമില്ലാതെ പ്രസവിക്കാൻ അവിവാഹിതരായ അമ്മമാർക്കായി ഹീഗ് ഫെർഗൂസൻ മെമ്മോറിയൽ ഹോം സ്ഥാപിച്ചു. അത് ആദ്യം ലോറിസ്റ്റൺ ഹോം എന്നു വിളിച്ചിരുന്നു. അദ്ദേഹത്തിന്റെ മരണത്തെത്തുടർന്ന് പുനർനാമകരണം ചെയ്തു. 1974 ൽ ഇത് അടച്ചു.
അവലംബം
വർഗ്ഗം:1862-ൽ ജനിച്ചവർ വർഗ്ഗം:1934-ൽ മരിച്ചവർ
പാരിജാത്
‍നസീറ ശാമ രചിച്ച നോവലാണ് പാരിജാത് (നോവൽ). ഈ കൃതിക്ക് 2016 ലെ കേന്ദ്ര സാഹിത്യ അക്കാദമി പുരസ്കാരം ലഭിച്ചു.
അവലംബം
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച കൃതികൾ
ഗൊരുമാര ദേശീയ ഉദ്യാനം
ഗൊരുമാര ദേശീയോദ്യാനം (গোরুমারা জাতীয় উদ্যান; Pron: ˌgɔ:rʊˈmɑ:rə; Gorumara Jatio Uddan) ഇന്ത്യയുടെ വടക്ക് പശ്ചിമബംഗാളിലാണ് ഈ ദേശീയോദ്യാനം സ്ഥിതി ചെയ്യുന്നത്. പുൽപ്രദേശങ്ങളും വനപ്രദേശങ്ങളും നിറഞ്ഞ ഇടത്തരം വലിപ്പമുള്ള ഈ ദേശീയോദ്യാനം ഹിമാലയൻ മലയടിവാരത്തിലെ ഡൂയേഴ്സ് മേഖലയിലാണ് സ്ഥിതി ചെയ്യുന്നത്. ഇവിടെ പാർക്കുന്ന ഇന്ത്യൻ കാണ്ടാമൃഗത്തിന്റെ പേരിലാണ് ഈ ദേശീയോദ്യാനം ആദ്യം അറിയപ്പെടുന്നത്. 2009-ൽ പരിസ്ഥിതി-വനം വകുപ്പ് ഇന്ത്യയിലെ സംരക്ഷിതപ്രദേശങ്ങളുടെയിടയിൽ ആ വർഷത്തെ ഏറ്റവും നല്ല ദേശീയോദ്യാനമായി പ്രഖ്യാപിച്ചിട്ടുണ്ട്.
ചരിത്രം
1895 മുതൽ ഗോരുമാര ഒരു റിസർവ് വനമാണ്. 1949-ൽ ഇന്ത്യൻ റൈനോസറസിൻറെ എണ്ണത്തിലുള്ള വർധന കണക്കിലെടുത്ത്‌ ഗോരുമാര പാർക്കിനെ വന്യമൃഗ സംരക്ഷണകേന്ദ്രമായി പ്രഖ്യാപിച്ചു. 1994 ജനുവരി 31-നു ഗോരുമാരയെ ദേശീയോദ്യാനമായി പ്രഖ്യാപിച്ചു. തുടക്കത്തിൽ വെറും 7 ചതുരശ്ര കിലോമീറ്റർ മാത്രം വിസ്തീർണ്മുണ്ടായിരുന്ന ഈ ദേശീയോദ്യാനം പിന്നീട് അടുത്തുള്ള സ്ഥലങ്ങൾകൂടി ഉൾപ്പെടുത്തി ആകെ വിസ്തീർണ്ണം 80 ചതുരശ്ര കിലോമീറ്റർ ആയി മാറി.
മനുഷ്യചരിത്രം
ഈ ദേശീയോദ്യാനത്തിൽ മനുഷ്യവാസം ഉണ്ടായിരുന്നതിന്റെ യാതൊരു ചരിത്രവുമില്ല.
റായ്ച്ചൂർ
കർണാടകയിലെ ഒരു നഗരവും മുൻസിപ്പാലിറ്റിയുമാണ് റായ്ച്ചൂർ. കൃഷ്ണ, തുംഗഭദ്ര നദികൾക്കിടയിൽ സ്ഥിതിചെയ്യുന്ന ഈ നഗരം റായ്ച്ചൂർ ജില്ലയുടെ ആസ്ഥാനം കൂടിയാണ്. ബെംഗളൂരുവിൽ നിന്ന് 409 കിലോമീറ്റർ അകലെയാണ് റായ്ച്ചൂർ നഗരം.
ചരിത്രം
ബാഹ്മനി, വിജയനഗരം എന്നീ സാമ്രാജ്യങ്ങളുടെയും ഹൈദ്രാബാദ് നാട്ടുരാജ്യത്തിന്റെയും ചരിത്രത്തിന്റെ ഭാഗമാണ് റായ്ച്ചൂർ നഗരം. റായ്ച്ചൂർ കോട്ടയ്ക്കും ചരിത്രപ്രാധാന്യമുണ്ട്. റായ്ച്ചൂർ കോട്ടയ്ക്കുള്ളിലെ പേർഷ്യൻ, അറബി ഭാഷകളിലുള്ള ശിലാലിഖിതങ്ങളിലെ സൂചനയനുസരിച്ച് എ.ഡി. 1294-ലാണ് കോട്ട നിർമ്മിക്കപ്പെട്ടതെന്നു കണക്കാക്കുന്നു. കാകതീയ രാജവംശത്തിലെ രുദ്ര രാജാവാണ് റെയ്ച്ചൂർ കോട്ട നിർമ്മിച്ചതെന്നാണ് അനുമാനം. കാകതീയ രാജവംശത്തിന്റെ പതനത്തിനു ശേഷം കോട്ടയുടെ ഉടമസ്ഥതാവകാശം വിജയനഗര സാമ്രാജ്യത്തിനു ലഭിച്ചു. അതോടെ കോട്ടയുടെ ഉടമസ്ഥതാവകാശത്തെച്ചൊല്ലിയുള്ള തർക്കവും ആരംഭിച്ചു. എ.ഡി. 1323-ൽ ബാഹ്മനി ഭരണാധികാരികൾ കോട്ട പിടിച്ചെടുത്തു. 1509-ൽ വിജയനഗര സാമ്രാജ്യത്തിന്റെ ഭരണാധികാരിയായ കൃഷ്ണദേവരായർ കോട്ട തിരിച്ചുപിടിക്കുവാൻ തീരുമാനിച്ചു. 1540-ൽ വിജയനഗര സാമ്രാജ്യവും ആദിൽ ഷാഹിയുടെ നേതൃത്വത്തിലുള്ള ബീജാപ്പൂർ സുൽത്താൻ സൈന്യവും തമ്മിൽ റായ്ച്ചൂർ യുദ്ധം നടന്നു. യുദ്ധത്തിൽ വിജയനഗരസാമ്രാജ്യം വിജയിക്കുകയും റെയ്ച്ചൂർ കോട്ടയും നഗരവും പിടിച്ചെടുക്കുകയും ചെയ്തു.
മൗര്യന്മാരുടെ കാലം മുതൽ മുസ്ലീം ഭരണാധികാരികളുടെ കാലം വരെയുള്ള ശിലാശാസനങ്ങൾ റായ്ച്ചൂരിൽ നിന്നു കണ്ടെടുത്തിട്ടുണ്ട്. സംസ്കൃതം, പ്രാകൃത്, കന്നഡ, തെലുങ്ക്, അറബി ഭാഷകളിലുള്ള ശിലാലിഖിതങ്ങൾ ഇതിൽ ഉൾപ്പെടുന്നു. മസ്കി, കോപ്പൽ, കുക്നൂർ, ഹട്ടി സ്വർണ്ണഖനികൾ, മുദ്ഗൽ, ലിങ്സുഗർ എന്നിവയാണ് റായ്ച്ചൂരിനു സമീപമുള്ള പ്രധാന പ്രദേശങ്ങൾ.
ഭൂമിശാസ്ത്രം
16.2°N, 77.37°W എന്നീ അക്ഷാംശരേഖാംശങ്ങളിലാണ് റെയിച്ചൂർ സ്ഥിതിചെയ്യുന്നത്. സമുദ്രനിരപ്പിൽ നിന്ന് ശരാശരി 407 മീറ്റർ ഉയരമാണ് ഈ പ്രദേശത്തിനുള്ളത്.
ജനസംഖ്യ
2011-ലെ സെൻസസ് പ്രകാരം ഇവിടുത്തെ ജനസംഖ്യ 205,634 ആണ്. ജനസംഖ്യയുടെ 51 ശതമാനവും പുരുഷന്മാരാണ്. 63 ശതമാനമാണ് സാക്ഷരത. കന്നഡയാണ് പ്രധാന ഭാഷയെങ്കിലും തെലുങ്ക്, ഉർദ്ദു ഭാഷകൾ സംസാരിക്കുന്നവരും ഇവിടെയുണ്ട്.
പുറം കണ്ണികൾ
വർഗ്ഗം:കർണ്ണാടകത്തിലെ പട്ടണങ്ങൾ
അസർബൈജാൻ സാങ്കേതിക സർവ്വകലാശാല
അസർബൈജാന്റെ തലസ്ഥാനമായ ബാകുവിൽ സ്ഥിതിചെയ്യുന്ന സർക്കാർ നിയന്ത്രണത്തിലുള്ള ഒരു സർവ്വകലാശാലയാണ് അസർബൈജാൻ സാങ്കേതിക സർവ്വകലാശാല Azerbaijan Technical University (AzTU; Azerbaijani: Azərbaycan Texniki Universiteti) അസർബൈജാൻ സോവിയറ്റ് സോഷ്യലിസ്റ്റ് റിപ്പബ്ലിക്ക് സർക്കാർ1950ലാണ് ഈ സർവ്വകലാശാല സ്ഥാപിച്ചത്. 54 ഡിപ്പാർറ്റ്‌മെന്റുകളും ഒമ്പത് പഠനവിഭാഗങ്ങളും ഏകദേശം 1100 ഫാക്കൽറ്റി അംഗങ്ങളും 6500 വിദ്യാർത്ഥികളും അടങ്ങിയതാണ് ഈ സർവ്വകലാശാല.
ചരിത്രം
1920 നവംബർ 14 ന് സോവിയറ്റ് സർക്കാർ മുമ്പത്തെ സാങ്കേതിക വിദ്യാലയം "ബാക്കു പോളിടെക്നിക്കം" അടച്ച് പകരം "ബാക്കു പോളിടെക്നിക് ഇൻസ്റ്റിറ്റ്യൂട്ട്" സ്ഥാപിക്കാൻ തീരുമാനിച്ചു. കൃഷി, സിവിൽ എഞ്ചിനീയറിംഗ്, ഇലക്ട്രോ മെക്കാനിക്സ്, ഇക്കണോമിക്സ്, പെട്രോളിയം തുടങ്ങിയ മേഖലകളിലെ എഞ്ചിനീയർമാരെ പരിശീലിപ്പിക്കുന്നതിലാണ് പുതിയ സ്കൂൾ ശ്രദ്ധ കേന്ദ്രീകരിച്ചത്. 1923 ൽ സ്കൂളിന്റെ പേര് "അസർബൈജാൻ പോളിടെക്നിക് ഇൻസ്റ്റിറ്റ്യൂട്ട്" എന്ന് മാറ്റി. കൃഷി, സമ്പദ്‌വ്യവസ്ഥ, പെട്രോളിയം എന്നിവ ഉൾക്കൊള്ളുന്ന മൂന്ന് സ്വതന്ത്ര സ്കൂളുകളായി ഈ സ്കൂളിനെ വിഭജിക്കുമെന്ന് 1929 മാർച്ചിൽ കമ്മ്യൂണിസ്റ്റ് പാർട്ടി ഓഫ് അസർബൈജാൻ തീരുമാനിച്ചു. പെട്രോളിയത്തിന് പുറത്തുള്ള മറ്റ് മേഖലകളിലെ എഞ്ചിനീയർമാരുടെ വർദ്ധിച്ചുവരുന്ന ആവശ്യങ്ങൾ സ്കൂൾ പാഠ്യപദ്ധതി വിപുലീകരിക്കുന്നതിലേക്ക് നയിച്ചു, 1934 ൽ സ്കൂളിൻറെ പേര് വീണ്ടും മാറ്റി, ഇത്തവണ "അസർബൈജാൻ ഇൻഡസ്ട്രിയൽ ഇൻസ്റ്റിറ്റ്യൂട്ട്" എന്നാക്കി. 1950-ൽ സർക്കാർ ഒരു പ്രത്യേക "അസർബൈജാൻ പോളിടെക്നിക് ഇൻസ്റ്റിറ്റ്യൂട്ട് (AzPI)" സ്ഥാപിക്കുകയും പെട്രോകെമിക്കൽ ഇതര പാഠ്യപദ്ധതി ഒരു പുതിയ സ്കൂളിലേക്ക് മാറ്റുകയും ചെയ്തു. 1993 ൽ, സോവിയറ്റ് യൂണിയന്റെ തകർച്ചക്കും അസർബൈജാന്റെ സ്വാതന്ത്ര്യത്തിനും രണ്ട് വർഷത്തിന് ശേഷം,"അസർബൈജാൻ പോളിടെക്നിക് ഇൻസ്റ്റിറ്റ്യൂട്ട് (AzPI)" അസർബൈജാൻ ടെക്നിക്കൽ യൂണിവേഴ്സിറ്റിയായി.
അവലംബം
വർഗ്ഗം:സർവ്വകലാശാലകൾ വർഗ്ഗം:അസർബെയ്ജാൻ
പുള്ളിച്ചോരക്കാലി
പുള്ളീ ചോരക്കാലിയുടെ ആംഗലത്തിലെ പേര് spotted redshank  എന്നാണ്. ശാസ്ത്രീയ നാമം Tringa erythropus എന്നാകുന്നു. തീരപ്രദേശത്തു കാണുന്ന പക്ഷിയാണ്. ദേശാടന പക്ഷിയാണ്. 1764ൽ ജർമ്മൻ ജന്തുശാസ്ത്രജ്ഞനായിരുന്ന ശ്രീ പീറ്റർ സൈമൺ പല്ലാസ് (Peter Simon Pallas)ആണ് ഈ പക്ഷിയെ ആദ്യമായി പരാമർശിച്ചത്.
വിതരണം
ആർടിക് പ്രദേശങ്ങളിലും ഉത്തര സ്കാൻഡിനേവിയയിലും ഉത്തര ഏഷ്യയിലും പ്രജനനം നടത്തുന്നു. മെഡന്ററേനിയൻ പ്രദേശങ്ങളിലേക്കും ബ്രിട്ടീഷ് ദ്വീപിലെ തെക്കു ഭാഗത്തേക്കും ഫ്രാൻസ്, ആഫ്രിക്കയിലെ ഉഷ്ണമേഖല പ്രദേശങ്ങളിലേക്കും ദേശാടനം നടത്തുന്നു. അപൂർവമായി ആസ്ട്രേലിയ യിലും, ഉത്തരഅമേരിക്കയിലും കാണുന്നു.
വിവരണം
ഈ പക്ഷിക്ക് 29 മുതൽ 31 വരെ സെന്റ്റീ മീറ്റർ നീളമുണ്ട്. ചിറകു വിരിപ്പ് 61മുതൽ67 വരെ സെന്റി. മീറ്റർ ഉം തൂക്കം 121 മുതൽ 205 വരെ ഗ്രാമും ആണ്. പ്രജനന കാലത്ത് മുഴുവൻ കറുപ്പാണ്. പ്രജനന കാലത്ത് കാലിന്റെ നിറം ചാര നിറമാകും. പിന്നീട് ഉള്ള കാലത്ത് മങ്ങിയ നിറമാണ്. കൊക്കും ചുവപ്പു നിറമാണ്. നനുത്ത വരകളുള്ള മങ്ങിയ അടിവശം ഉണ്ട്.
തിറ്റ
ചെറിയ അകശേരുകികളാണ് പ്രധാന ഭക്ഷണം
പ്രജനനം
നിലത്ത് ചുരണ്ടി ഉണ്ടാക്കുന്ന കൂട്ടിൽ 4 മുട്ടകളിടും.
ഗോവിന്ദസ്വാമി
ഒമ്പതാം നൂറ്റാണ്ടിൽ ജീവിച്ചിരുന്ന ഒരു ഭാരതീയ ഗണിത ശാസ്ത്രജ്ഞനും വാന ശാസ്ത്രജ്ഞനുമായിരുന്നു ഗോവിന്ദസ്വാമി (ക്രി.വ.800-860). ഭാസ്കരൻ ഒന്നാമന്റെ മഹാഭാസ്കരീയം എന്ന ഗ്രന്ഥത്തിന് ക്രി.വ.830 ൽ അദ്ദേഹം ഒരു ഭാഷ്യം രചിച്ചു. ഇതിൽ ഒരു സംസ്കൃത സ്ഥാന വില രീതിയും സൈൻ പട്ടികയുടെ നിർമ്മാണവും അനേകം ഉദാഹരണങ്ങളിലൂടെ വിശദീകരിച്ചിരിക്കുന്നു.
അദ്ദേഹം രചിച്ച ഗോവിന്ദകൃതി എന്ന ഗ്രന്ഥം ആര്യഭടീയത്തിന്റെ തുടർച്ചയായിരുന്നു. എന്നാൽ ഈ കൃതി ഇതു വരെ കണ്ടെത്താൻ കഴിഞ്ഞിട്ടില്ല.ശങ്കരനാരായണൻ, ഉദയദിവാകരൻ, നീലകണ്ഠ സോമയാജി എന്നീ പ്രഗല്ഭ ഗണിത ശാസ്ത്രജ്ഞർ ഗോവിന്ദസ്വാമിയുടെ കൃതികളിൽ നിന്ന് ധാരാളമായി ഉദ്ധരിച്ചിട്ടുണ്ട്.
References
വർഗ്ഗം:ഇന്ത്യൻ ഗണിതശാസ്ത്രജ്ഞർ
പഹ്‌ലേരി
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് പഹ്‌ലേരി. ഷഹീബ്സദ അജിത് സിംഗ് നഗർ ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് പഹ്‌ലേരി സ്ഥിതിചെയ്യുന്നത്. പഹ്‌ലേരി വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് പഹ്‌ലേരി ൽ 214 വീടുകൾ ഉണ്ട്. ആകെ ജനസംഖ്യ 1351 ആണ്. ഇതിൽ 739 പുരുഷന്മാരും 612 സ്ത്രീകളും ഉൾപ്പെടുന്നു. പഹ്‌ലേരി ലെ സാക്ഷരതാ നിരക്ക് 75.5 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. പഹ്‌ലേരി ലെ 6 വയസ്സിനു താഴെയുള്ള കുട്ടികളുടെ എണ്ണം 133 ആണ്. ഇത് പഹ്‌ലേരി ലെ ആകെ ജനസംഖ്യയുടെ 9.84 ശതമാനമാണ്.
ജാതി
പഹ്‌ലേരി ലെ 374 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
ആർ.കെ. ശ്രീകണ്ഠൻ
കർണാടകത്തിലെ ശെമ്മാങ്കുടി എന്നറിയപ്പെട്ടിരുന്ന പ്രശസ്തനായ കർണ്ണാടക സംഗീതജ്ഞനായിരുന്നു രുദ്രപട്ടണ കൃഷ്ണശാസ്ത്രി ശ്രീകണ്ഠൻ എന്ന '''ആർ.കെ. ശ്രീകണ്ഠൻ'''. 94-ആമത്തെ വയസ്സിൽ ബാംഗ്ലൂർ ശേഷാദ്രിപുരത്ത് വെച്ച് അന്തരിച്ചു.
അവലംബങ്ങൾ
വർഗ്ഗം:കർണ്ണാടകസംഗീതജ്ഞർ വർഗ്ഗം:ഫെബ്രുവരി 19-ന് മരിച്ചവർ വർഗ്ഗം:1920-ൽ ജനിച്ചവർ വർഗ്ഗം:പത്മഭൂഷൺ പുരസ്കാരം ലഭിച്ചവർ വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ വർഗ്ഗം:2014-ൽ മരിച്ചവർ
ടിമോത്തി ആബട്ട് കോൺട്രാഡ്
ടിമോത്തി ആബട്ട് കോൺട്രാഡ്(June 21, 1803 in Trenton, New Jersey – August 9, 1877 in Trenton) അമേരിക്കൻ ജിയോളജിസ്റ്റും തോടുള്ള ജീവികളെപ്പറ്റി പഠിക്കുന്ന ആളും ആയിരുന്നു.
ജീവചരിത്രം
അമേരിക്കൻ പുരാവജീവസ്തുശാസ്ത്രത്തിൽ പ്രമുഖനായിരുന്നു. അതുപോലെ പ്രകൃതിശാസ്ത്രത്തിലും അവഗാഹമുണ്ടായിരുന്നു.
പുത്തൻകുരിശ്
ലഘുചിത്രം|വലത്ത്‌|പുത്തൻകുരിശിലെ മലങ്കര സുറിയാനി ഓർത്തഡോക്സ് ആസ്ഥാനം
പേരിനുപിന്നിൽ
സ്ഥലനാമം കുരിശിൽ നിന്നാണെന്നു പ്രഥമ നിഗമനങ്ങൾ ഒരുക്കാമെങ്കിലും സ്ഥലത്തിന്റെ പൂർവ്വനാമം പുത്തൻകാവ് എന്നായിരുന്നു. പുതൻ, പുത്തൻ ബുദ്ധൻ എന്നിങ്ങനെ ബൗദ്ധസൂചനയാണ് ഈ പൂർവ്വപദം നൽകുന്നത്. പുത്തൻ കാവ് എന്ന പേരിൽ ഒരു പുരാതനമായ ക്ഷേത്രം ഇന്നും അവിടെ ഉണ്ട്. ബുദ്ധ ജൈന മതത്തിന്റെ അസ്തമയത്തിനു ശേഷം ക്രമേണ ഹിന്ദുക്കളുടേയും ക്രിസ്ത്യാനികളൂടേയും പേരിലായിത്തീർന്നു കാവ് നിന്നിരുന്ന സ്ഥലം. ക്രൈസ്തവരുടെ പള്ളി പുത്തങ്കാവിൽ നിലവിൽ വന്ന ശേഷം പുതന് കാവ്, പുതങ്കാവിൽ കുരിശായും പിന്നീട് പുതൻ കുരിശ് ആയും മാറി. കാവിൽ എന്ന ഘടകം പദത്രയത്തിൽ നിന്ന് നീങ്ങി.
സ്വതന്ത്ര്യത ഓട്ട
അവലംബം
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച കൃതികൾ
അലൂമിനിയം ക്ലോറൈഡ്
മൂലകങ്ങളായ അലൂമിനിയത്തിന്റെ ക്ലോറിന്റെയും സംയുക്തമാണ് അലൂമിനിയം ക്ലോറൈഡ് (AlCl3). അയൺ ക്ലോറൈഡുമായി ചേരുന്ന അലൂമിനിയം ക്ലോറൈഡ്, മഞ്ഞ നിറം കാണിക്കുന്നു. താഴ്ന്ന ദ്രവണാങ്കവും തിളനിലയുമാണ് ഈ സംയുക്തത്തിനുള്ളത്. അലൂമിനിയം ലോഹത്തിന്റെ നിർമ്മാണത്തിനായാണ് അലൂമിനിയം ക്ലോറൈഡ് പ്രധാനമായും ഉപയോഗിക്കുന്നത്. കൂടാതെ വലിയ തോതിൽ രാസവസ്തുക്കളുടെ നിർമ്മാണമേഖലയിലും ഉപയോഗിക്കുന്നുണ്ട്. ഈ സംയുക്തം ഒരു ലെവിസ് ആസിഡാണ്. ഒരു ഇനോർഗാനിക് സംയുക്തമാണ് AlCl3.
ആൻഹൈഡ്രസ്
പദാർത്ഥത്തിന്റെ അവസ്ഥയെയും (ഖരം, ദ്രാവകം, വാതകം) താപനിലയെയും ആശ്രയിച്ച് മൂന്ന് ഘടനകൾ സ്വീകരിക്കാൻ AlCl3ന് സാധിക്കും. ഖരാവസ്ഥയിലുള്ള AlCl3, ഷീറ്റിന് സമാനമായ പാളികളുള്ള ഘനരൂപമായി കാണപ്പെടുന്നു. ഈ അവസ്ഥയിൽ അലൂമിനിയം, അഷ്ടമുഖ ഏകോപന ജ്യാമിതിയായി കാണപ്പെടുന്നു. ദ്രവീകരിച്ച അവസ്ഥയിൽ അലൂമിനിയം ട്രൈക്ലോറൈഡ് ഒരു ഡിമർ Al2Cl6 ആയി ടെട്രാകോർഡിനേറ്റ് അലൂമിനിയം കാണപ്പെടുന്നു. ദ്രാവകാവസ്ഥയിലെ താഴ്ന്ന സാന്ദ്രതയും (1.78 g/cm3) vs ഖരാവസ്ഥയിലെ അലൂമിനിയം ട്രൈക്ലോറൈഡുമാണ് (2.48 g/cm3) ഘടനയിലെ ഈ മാറ്റത്തിന് കാരണം. Al2Cl6 ഡിമറുകൾ വാതകാവസ്ഥയിലും കാണപ്പെടുന്നുണ്ട്. ഉയർന്ന താപനിലയിൽ Al2Cl6 ഡിമറുകൾ വിഘടിച്ച് ഘടനാപരമായി BF3ന് സമാനമായ AlCl3 ആയി മാറുന്നു. വൈദ്യുത ചാലകത കുറഞ്ഞ സംയുക്തമാണ് അലൂമിനിയം ക്ലോറൈഡ്.
ഹെക്സഹൈഡ്രേറ്റ്
ഈ സംയുക്തത്തിന്റെ ഹെക്സഹൈഡ്രേറ്റിൽ, ഒക്റ്റഹെഡ്രൽ രൂപത്തിലുള്ള [Al(H2O)6]3+ കാണപ്പെടുന്നു. ഹൈഡ്രജൻ ബന്ധനം, ഈ സംയുക്തത്തിലെ cationകളെയും anionകളെയും തമ്മിൽ ബന്ധിപ്പിക്കുന്നു. അലൂമിനിയം ക്ലോറൈഡിന്റെ ഹൈഡ്രേറ്റഡ് രൂപത്തിന് ഒക്റ്റഹെഡ്രൽ തന്മാത്രാ ഘടനയാണുള്ളത്. മധ്യഭാഗത്തുള്ള അലൂമിനിയം അയോണിനെ ചുറ്റി ആറ് ജല ലിഗന്റ് തന്മാത്രകൾ കാണപ്പെടുന്നു. സംയുക്തത്തിന്റെ ഹൈഡ്രേറ്റഡ് രൂപം ഒരു ലെവിസ് ആസിഡ് അല്ല. അരൊമാറ്റിക് സംയുക്തങ്ങളുടെ ആൽക്കലേഷന്റെ കാറ്റലിസ്റ്റായി അലൂമിനിയം ക്ലോറൈഡിനെ ഉപയോഗിക്കാനും സാധിക്കില്ല.
രാസപ്രവർത്തനങ്ങൾ
ആൻഹൈഡ്രസ് അലൂമിനിയം ക്ലോറൈഡ് ഒരു ശക്തിയേറിയ ലെവിസ് ആസിഡാണ്. ശക്തി കുറഞ്ഞ ലെവിസ് ബേസുകളായ ബെൻസോഫെനോൺ, മെസിറ്റൈലീൻ എന്നിവയുമായി സംയോജിച്ചും ഇവയ്ക്ക് ലെവിസ് ആസിഡ്-ബേസ് നിർമ്മിക്കാൻ സാധിക്കും. ക്ലോറൈഡ് അയോണുകളുടെ സാന്നിധ്യത്തിൽ ഈ സംയുക്തത്തിന് ടെട്രക്ലോറലൂമിനേറ്റ് AlCl4− നിർമ്മിക്കാൻ കഴിയും.
ജലവുമായുള്ള പ്രവർത്തനം
ജലവുമായി ഉയർന്ന ആകർഷണമുള്ള ഒരു ഹൈഗ്രോസ്കോപ്പിക്കാണ് അലൂമിനിയം ക്ലോറൈഡ്. Cl− അയോണുകൾക്ക് H2O കാരണം സ്ഥാനമാറ്റം ഉണ്ടാവുകയും ഇത് ഹെക്സഹൈഡ്രേറ്റ് [Al(H2O)6]Cl3 ആയി മാറാൻ കാരണമാവുകയും ചെയ്യുന്നു. ഈർപ്പമുള്ള വായുവിൽ ജലതന്മാത്രകളുമായി കലർന്ന് പുകയുണ്ടാകാൻ കാരണം ഇതാണ്. എന്നാൽ അലൂമിനിയം ക്ലോറൈഡിന്റെ ആൻഹൈഡ്രസ് രൂപം വീണ്ടെടുക്കാൻ സാധിക്കില്ല. ഉയർന്ന താപനിലയിൽ (~400 °C), അലൂമിനിയം ഹൈഡ്രോക്സൈഡിൽ നിന്നും താഴെ പറയുന്ന രീതിയിൽ അലൂമിനിയം ഓക്സൈഡ് ഉണ്ടാകുന്നു.
AlCl3ന്റെ ജലീയ ലായനി അയോണികവും മികച്ച വൈദ്യുത ചാലകവുമാണ്. ഇത്തരത്തിലുള്ള സംയുക്തങ്ങൾ അസിഡിക് ആയി കാണപ്പെടുന്നു. ഇവിടെ Al3+ അയോണുകളുടെ ഭാഗികമായ ജലവിശ്ലേഷണവും നടക്കുന്നുണ്ട്. ഈ രാസപ്രവർത്തനങ്ങൾ രാസവാക്യമായെഴുതിയാൽ:
മറ്റ് അലൂമിനിയം ലവണങ്ങൾക്ക് സമാനമായി ജലീയ ലായനികളിൽ ഹൈഡ്രേറ്റഡ് Al3+ അയോണുകൾ കാണപ്പെടുന്നു. സോഡിയം ഹൈഡ്രോക്സൈഡുമായി പ്രവർത്തിച്ച് അലൂമിനിയം ഹൈഡ്രോക്സൈഡ് രൂപീകരിക്കാനും കഴിയും.
ആൻഹൈഡ്രസ് അലൂമിനിയം ട്രൈക്ലോറൈഡ്
ഫ്രൈഡൽ ക്രാഫ്റ്റ് പ്രവർത്തനമാണ് അലൂമിനിയം ക്ലോറൈഡിന്റെ പ്രധാന ഉപയോഗം. ബെൻസീൻ, ഫോസ്ജിൻ എന്നിവയിൽനിന്ന് ആന്ത്രക്വിനോൺ നിർമ്മിിക്കുന്നത് ഈ പ്രക്രിയയിലൂടെയാണ്. സാധാരണ ഫ്രൈഡൽ ക്രാഫ്റ്റ് പ്രക്രിയയിൽ ഒരു അസൈൽ ക്ലോറൈഡുമായോ ആൽക്കൈൽ ഹാലൈഡുമായോ മറ്റൊരു അരൊമാറ്റിക് സിസ്റ്റം പ്രവർത്തിക്കുന്നു.
സുരക്ഷ
അലൂമിനിയം ക്ലോറൈഡ് ഒരു ന്യൂട്രോക്സിനാണ്. ആൻഹൈഡ്രസ് AlCl3 ബേസുകളുമായി വീര്യത്തോടെ പ്രവർത്തിക്കുന്നതിനാൽ അനുസൃതമായ മുൻകരുതലുകൾ ആവശ്യമാണ്. കണ്ണുകൾക്കും ത്വക്കിനും ശ്വസന വ്യവസ്ഥയ്ക്കും ദോഷകരമായി ബാധിക്കാനും സാധ്യതയുണ്ട്.
പുറം കണ്ണികൾ
വർഗ്ഗം:അലൂമിനിയം സം‌യുക്തങ്ങൾ
കുത്തുങ്കൽ ചെറുകിട ജലവൈദ്യുതപദ്ധതി
പ്രതിവർഷം 79 ദശലക്ഷം യൂണിറ്റ് വൈദ്യുതി ഉത്പാദിപ്പിക്കാൻ ശേഷിയുള്ള കേരള സ്റ്റേറ്റ് ഇലക്ട്രിസിറ്റി ബോർഡിന്റെ നിർദ്ദേശപ്രകാരം INDSIL  കമ്പനി കോയമ്പത്തൂർ സ്വകാര്യ മേഖലയിൽ നിർമിച്ച (Captive) ചെറുകിട ജലവൈദ്യുത പദ്ധതിയാണ്  കുത്തുങ്കൽ ചെറുകിട ജലവൈദ്യുതപദ്ധതി. ഇടുക്കി ജില്ലയിലെ ഉടുമ്പൻചോല താലൂക്കിലെ  സേനാപതി ഗ്രാമപഞ്ചായത്തിലെ കുത്തുങ്കലിൽ ആണ്   പദ്ധതിയിലെ പവർ ഹൗസ് നിർമിച്ചിട്ടുള്ളത്. 2001 ജൂൺ 1നു ഇതു പ്രവർത്തനം തുടങ്ങി. പദ്ധതിയിൽ ഒരു ജലസംഭരണിയും ഒരു തടയണയും ഒരു പവർ ഹൗസും ഉൾപ്പെടുന്നു.
സ്റ്റെയിൻലെസ്സ് സ്റ്റീൽ നിർമ്മാണത്തിന് ഉപയോഗിക്കുന്ന ലോ  കാർബൺ  സിലിക്ക  മാങ്ഗനീസ് നിർമ്മിക്കുന്ന INDSIL  കമ്പനിയുടെ പാലക്കാടുള്ള ഫാക്ടറിയിലേക്കുള്ള വൈദ്യുതിയുടെ ആവശ്യാർഥം INDSIL  കമ്പനി ആണ് ഇത് നിർമിച്ചിട്ടുള്ളത്. ഇവിടെ നിർമ്മിക്കുന്ന വൈദ്യുതി KSEB യുടെ ലൈനിലൂടെ പാലക്കാട്ടേക്ക് എത്തിക്കുന്നു
പദ്ധതിയിലെ ജലസംഭരണികളും അണക്കെട്ടുകളും പവർ ഹൗസുകളും
1) കുത്തുങ്കൽ പവർ ഹൗസ്
1) കുത്തുങ്കൽ തടയണ
പ്ലാസ്സി
പശ്ചിമ ബംഗാളിൽ ഭഗിരഥി നദിയുടെ കിഴക്കേ കരയിലുള്ള ഒരു ഗ്രാമമാണ് പ്ലാസ്സി (ബംഗാളി: rom, : പെലാസി, ഉച്ചാരണം [ˈpɔlaʃi], ഹിന്ദുസ്ഥാനി ഉച്ചാരണം: [pːʃlaːʃi]) ഇംഗ്ലിഷ്: Plassey. നാഡിയ ജില്ലയിലെ കൃഷ്ണനഗറിനു 50 കിലൊ മീറ്റർ വടക്കായി കാലിഗഞ്ച് സിഡി ബ്ലോക്കിലാണിത്. ഏറ്റവും അടുത്തുള്ള പ്രധാന പട്ടണം ബെൽഡംഗയാണ്.
ആരഭി
ഇരുപത്തിയൊൻപതാമതു മേളകർത്താരാഗമായ ധീരശങ്കരാഭരണത്തിന്റെ ഒരു ജന്യമാണ് ആരഭി. ദേവഗാന്ധാരി രാഗവുമായി വളരെയധികം സാമ്യം ആരഭിക്കുണ്ട്.
ചരിത്രം
എ.ഡി ഏഴാം നൂറ്റാണ്ടു മുതൽ നിലവിലുള്ള ഒരു രാഗമാണ് ആരഭി. പുരാതന തമിഴ് സംഗീതത്തിൽ ഇത് പഴം തക്ക എന്നാണ് അറിയപ്പെട്ടിരുന്നത്. പിന്നീട് കുറേക്കാലം ഇത് ദേവഗാന്ധാരി രാഗത്തിന്റെയും ഇന്നത്തെ ആരഭി രാഗത്തിന്റെയും സ്വരങ്ങളുടെ ഒരു മിശ്രിതമായി ഉപയോഗിയ്ക്കപ്പെട്ടിരുന്നു. എന്നാൽ ആധുനിക കർണാടിക് സംഗീതത്തിൽ ഈ രണ്ടു രാഗങ്ങളും വ്യത്യസ്തമായാണ് കണക്കാക്കപ്പെടുന്നത്. പതിനേഴാം നൂറ്റാണ്ടിൽ ജീവിച്ചിരുന്നിരുന്ന ഗോവിന്ദ ദീക്ഷിതരുടെ സംഗീതസുധയിൽ വിവരിച്ചിരിയ്ക്കുന്ന 50 രാഗങ്ങളിലൊന്ന് ആരഭിയാണ്.
പ്ലാസ്സി
1757 ജൂണിൽ നടന്ന പ്രസിദ്ധമായ പ്ലാസ്സി യുദ്ധം നടന്നതിവിടെ വെച്ചാണ്. ബ്രിട്ടീഷ് ഈസ്റ്റ് ഇന്ത്യാ കമ്പനിയുടെ സ്വന്തം പട്ടാളവും ബംഗാൾ നവാബായിരുന്ന സിറാജ്-ഉദ്-ദൗളയുടെ തമ്മിലായിരുന്നു യുദ്ധം.
ആരഭി
ചരിത്രം
ഋഷഭം പ്രധാനസ്വരമായുള്ള ജതിയെയും ഋഷഭം ഗൃഹ-ന്യാസ-അംശ സ്വരങ്ങളായി വരുന്ന രാഗത്തെയും ആർഷഭി എന്ന് വിളിച്ചിരുന്നെന്നും കാലക്രമേണ ഇത് ലോപിച്ചു ആരഭി എന്ന പേരിൽ എത്തിച്ചേർന്നുവെന്നുമാണ് എൻ.സി.കൃഷ്ണമാചാരിയുലൂവിന്റെ സംഗീതരാഗ ദർശിനിയിൽ പറയുന്നത്.
ഘടന
ആരഭി ഒരു ഔഡവ-സമ്പൂർണ രാഗമാണ്. അതായത് ഇതിന് ആരോഹണത്തിൽ 5 സ്വരങ്ങളും (ഔഡവം) അവരോഹണത്തിൽ 7 സ്വരങ്ങളും (സമ്പൂർണം) ഉണ്ട്.
പ്ലാസ്സി
ചരിത്രം
1757 ജൂൺ 23 ന് സിറാജ്-ഉദ്-ദൗ ളയുടെ സൈന്യവും (അവസാനമായി ഭരണം നടത്തിയ ബംഗാളിലെ നവാബും അദ്ദേഹത്തിന്റെ ഫ്രഞ്ച് പിന്തുണാ സൈനികരും) ബ്രിട്ടീഷ് ഈസ്റ്റ് ഇന്ത്യാ കമ്പനിയുടെ സൈനികരും തമ്മിൽ പ്ലാസ്സി യുദ്ധം നടന്നപ്പോൾ പ്ലാസ്സി ചരിത്രപരമായ പ്രാധാന്യം നേടി. , റോബർട്ട് ക്ലൈവിന്റെ നേതൃത്വത്തിൽ. ഏഴ് വർഷത്തെ യുദ്ധത്തിന്റെ ഭാഗമായ ഈ സംഭവം ആത്യന്തികമായി ബംഗാളിൽ ബ്രിട്ടീഷ് ഭരണം സ്ഥാപിക്കുന്നതിലേക്കും ഒടുവിൽ ഇന്ത്യൻ ഉപഭൂഖണ്ഡത്തിലേക്കു ചേർക്കുന്നതിലേക്കും നയിച്ചു. ബ്രിട്ടീഷ് ഭരണകാലത്ത് പ്ലാസ്സി ബംഗാളിലെ നാദിയ ജില്ലയുടെ ഭാഗമായി.
ആരഭി
ഘടന
ആരോഹണത്തിൽ ഷഡ്ജം ഗൃഹസ്വരവും, ഋഷഭം ജീവസ്വരവുമാകുന്നു. ഈ ഋഷഭമാണ് രാഗത്തിന് അതിന്റെ തനതുഭാവം പ്രദാനം ചെയ്യുന്നത്.
ഇതിന്റെ ആലാപനത്തിൽ വളരെയധികം ഗമകങ്ങൾ ഒന്നും ഉപയോയ്ക്കപ്പെടുന്നില്ല. പ്രധാനമായും അടിസ്ഥാന സ്വരങ്ങൾ ഉപയോഗിച്ച് തന്നെയാണ് ഇത് പാടുന്നത്. ഗ സ്വരത്തിന്റെ ആവൃത്തി എപ്പോഴും മ സ്വരത്തിന്റെ ആവൃത്തിയുടെ അടുത്ത് തന്നെയായിട്ടാണ് പാടുന്നത്. അതിനാൽ മ ഗ രി എന്നു പാടുമ്പോൾ പലപ്പോഴും അത് മ മ രി എന്ന് കേൾക്കാൻ സാധ്യതയുണ്ട്. അതുപോലെ തന്നെ നി എന്ന് പാടുമ്പോൾ അത് സ സ്വരത്തിന്റ ആവൃത്തിയുടെ സമീപത്തു തന്നെ ആയതിനാൽ സാ നി ധ എന്നുള്ളത് സാ സാ ധ എന്ന് കേട്ടേക്കാം. അവരോഹണത്തിലെ നിഷാദ, ഗാന്ധാര സ്വരങ്ങൾക്ക് ഒടുക്കൽ ഗമകം പ്രയോഗിയ്ക്കുന്നത് സാധാരണമാണ്.
പ്ലാസ്സി
ഭൂമിശാസ്ത്രം
ഇന്ത്യയുടെ പശ്ചിമ ബംഗാളിൽ 23.80 ° N 88.25 ° E ആണ് പാലാഷി സ്ഥിതി ചെയ്യുന്നത് ശരാശരി 17 മീറ്റർ (56 അടി) ഉയരമുണ്ട്.
ആരഭി
ഘടന
ത്യാഗരാജരുടെ കാലം വരെ അവരോഹണത്തിൽ നിഷാദസ്വരം ഇല്ലാതെയായിരുന്നു ആരഭി ആലപിച്ചിരുന്നത്. അതിനാൽ അദ്ദേഹത്തിന്റ പ്രശസ്ത കീർത്തനമായ സാധിഞ്ചനേയിൽ നിഷാദസ്വരം കാണപ്പെടാത്തത്.
പ്ലാസ്സി
ഭൂമിശാസ്ത്രം
നാദിയ ജില്ല കൂടുതലും ഹൂഗ്ലി നദിയുടെ കിഴക്ക് ഭാഗത്തായി സ്ഥിതിചെയ്യുന്ന എക്കൽ സമതലങ്ങളാണ്, പ്രാദേശികമായി ഭാഗീരതി എന്നറിയപ്പെടുന്നു. ജലംഗി, ചുർണി, ഇച്ചാമതി തുടങ്ങിയ വിതരണക്കാരാണ് എക്കൽ സമതലങ്ങൾ മുറിക്കുന്നത്. ഈ നദികൾ ഒഴുകിപ്പോകുമ്പോൾ, വെള്ളപ്പൊക്കം ആവർത്തിച്ചുള്ള സവിശേഷതയാണ്. ഭൂപടത്തിൽ അവതരിപ്പിച്ചിരിക്കുന്ന കൃഷ്ണനഗർ സർദാർ ഉപവിഭാഗത്തിന് പടിഞ്ഞാറ് ഭാഗീരഥിയുണ്ട്, പൂർബ ബർദ്ധമാൻ ജില്ല നദിക്ക് കുറുകെ കിടക്കുന്നു. ഭാഗീരഥിയോടൊപ്പമുള്ള നീളത്തിൽ ധാരാളം ചതുപ്പുകൾ ഉണ്ട്. ഉപവിഭാഗത്തിന്റെ മധ്യത്തിലൂടെ ഒഴുകുന്ന ഭാഗീരഥിക്കും ജലംഗിക്കും ഇടയിലുള്ള പ്രദേശം കറുത്ത കളിമൺ മണ്ണിന്റെ താഴ്ന്ന പ്രദേശമായ കലന്തർ എന്നറിയപ്പെടുന്നു. ഉപവിഭാഗത്തിന്റെ വലിയൊരു ഭാഗം കൃഷ്ണനഗർ-ശാന്തിപൂർ സമതലമായി മാറുന്നു, ഇത് ജില്ലയുടെ മധ്യഭാഗത്താണ്. സബ് ഡിവിഷന്റെ മധ്യത്തിലൂടെ ഒഴുകിയ ശേഷം ജലംഗി വലത്തേക്ക് തിരിഞ്ഞ് ഭാഗീരതിയിൽ ചേരുന്നു. തെക്ക്-കിഴക്ക്, ചൂർണി കൃഷ്ണനഗർ-ശാന്തിപൂർ സമതലത്തെ രണഘട്ട്-ചക്ദഹ സമതലത്തിൽ നിന്ന് വേർതിരിക്കുന്നു. കിഴക്ക് ബംഗ്ലാദേശുമായി അതിർത്തി സൃഷ്ടിക്കുന്നു. ഉപവിഭാഗം മിതമാ യി നഗരവൽക്കരിക്കപ്പെട്ടിരിക്കുന്നു. ജനസംഖ്യയുടെ 20.795% നഗരപ്രദേശങ്ങളിലും 79.205% ഗ്രാമപ്രദേശങ്ങളിലുമാണ് താമസിക്കുന്നത്.
ആരഭി
ഘടന
ചടുലമായാണ് സാധാരണയായി ആരഭി പാടുന്നത്. അതിനാൽ ഇതിന്റെ രാഗാലാപനത്തിൽ ഗമകങ്ങളേക്കാൾ ബ്രിഗങ്ങൾ ഉപയോഗിച്ചാണ് ഗായകർ തങ്ങളുടെ മനോധർമ്മം പ്രകടമാക്കുന്നത്. ഒരു സാർവ്വകാലികമായ ഈ രാഗം ഏതു സമയത്തും പാടാവുന്നതാണ്. ഇതൊരു ഘനരാഗമാണ്.
പ്ലാസ്സി
ജൻസംഖ്യ
2011 ലെ സെൻസസ് പ്രകാരം പാലാഷിയുടെ മൊത്തം ജനസംഖ്യ 19,984 ആണ്, അതിൽ 10,288 (51%) പുരുഷന്മാരും 9,696 (49%) സ്ത്രീകളുമാണ്. 6 വയസ്സിന് താഴെയുള്ള ജനസംഖ്യ 2,700 ആയിരുന്നു. പാലാഷിയിലെ ആകെ സാഹിത്യകാരന്മാരുടെ എണ്ണം 11,462 ആയിരുന്നു (6 വയസ്സിനു മുകളിലുള്ള ജനസംഖ്യയുടെ 66.32%).
ആരഭി
അവലംബം
വർഗ്ഗം:ധീരശങ്കരാഭരണത്തിന്റെ ജന്യരാഗങ്ങൾ വർഗ്ഗം:ആരഭി രാഗത്തിൽ ചിട്ടപ്പെടുത്തിയ കൃതികൾ
പ്ലാസ്സി
ഗതാഗതം
റെയിൽ‌വേ, ബസ് സർവീസുകളിലൂടെ പാലാഷിയെ കൊൽക്കത്തയുമായി ബന്ധിപ്പിച്ചിരിക്കുന്നു. ലാൽഗോള യാത്രക്കാരും കുറച്ച് എക്സ്പ്രസ് ട്രെയിനുകളും പ്ലാസ്സി റെയിൽവേ സ്റ്റേഷനിൽ നിർത്തുന്നു. ദേശീയപാത 34 ഉം പാലാഷിയിലൂടെ കടന്നുപോകുന്നു.
സംസ്കാരവും സ്മാരകങ്ങളും
ലഘുചിത്രം|പ്ലാസി യുദ്ധസ്മാരകം യുദ്ധത്തിലെ രക്തസാക്ഷികളുടെ ഓർമ്മക്കുറിപ്പുകളിൽ സ്ഥാപിതമായ ഒരു സ്മാരകം പാലാഷി സ്മാരകം എന്നറിയപ്പെടുന്നു. ആർക്കിയോളജിക്കൽ സർവേ ഓഫ് ഇന്ത്യയാണ് സ്മാരകം സംരക്ഷിക്കുകയും മേൽനോട്ടം വഹിക്കുകയും ചെയ്യുന്നത്. ചരിത്രപരമായ പ്ലാസ്സി യുദ്ധം നടന്ന മൈതാനം ഇന്ന് ആരാധനാലയങ്ങൾ, വൃദ്ധകൾ, വീണുപോയ ജനറലുകൾക്കും സിറാജ്-ഉദ്-ദൗളയിലെ സൈനികർക്കും സ്മാരകങ്ങൾ എന്നിവ ഉപയോഗിച്ച് അടയാളപ്പെടുത്തിയിരിക്കുന്നു. യുദ്ധത്തിൽ ബക്ഷി മിർ മദൻ (നവാബിന്റെ പീരങ്കിപ്പടയുടെ തലവൻ), ബഹദൂർ അലി ഖാൻ (മസ്കറ്റിയേഴ്സ് കമാൻഡർ), നൗവേ സിംഗ് ഹസാരി (പീരങ്കിപ്പടയുടെ ക്യാപ്റ്റൻ) എന്നിവർ കൊല്ലപ്പെട്ട സ്ഥലത്ത് മൂന്ന് വൃദ്ധസദനങ്ങൾ ഉണ്ട്.
പാലാഷി സ്മാരകത്തിനടുത്തായി സിറാജ് ഉദ്-ദൗളയുടെ സ്വർണ്ണ നിറത്തിലുള്ള പ്രതിമ മാങ്ങത്തോട്ടങ്ങൾക്കും പാടങ്ങൾക്കും ഇടയിൽ ഒരു ക്ലിയറിംഗിൽ സ്ഥിതിചെയ്യുന്നു. സിറാജ് ഉദ്-ദൗള, മിർ ജാഫർ, അവരുടെ ഭാര്യമാർ, സിറജിന്റെ സൈന്യത്തിലെ നിരവധി ജനറൽമാർ എന്നിവരുടെ ശവകുടീരങ്ങൾ മുർഷിദാബാദിന് സമീപത്തായി കിടക്കുന്നു. . സിറാജ് ഉദ്-ദൗള, അസിമുനെസ ബീഗം, യുദ്ധത്തിൽ വീണുപോയ മറ്റ് സൈനികർ എന്നിവരുടെ ശവകുടീരങ്ങൾക്ക് ചുറ്റും നിർമ്മിച്ച ശവകുടീരങ്ങൾ ഖോഷ് ബാഗ്, ജാഫർഗഞ്ച് സെമിത്തേരിയിൽ കാണാം.
അയർലണ്ടിലെ കൗണ്ടി ക്ലെയറിൽ, മേജർ ജനറൽ റോബർട്ട് ക്ലൈവിന്റെ ഉടമസ്ഥതയിലുള്ള എസ്റ്റേറ്റ്, പ്ലാസ്സി യുദ്ധത്തെയും അതിന്റെ വിജയകരമായ ഭാഗത്തെയും അനുസ്മരിപ്പിക്കുന്നതിനായി പ്ലാസ്സി എന്ന് പുനർനാമകരണം ചെയ്തു. അടുത്തുള്ള യൂണിവേഴ്സിറ്റി ഓഫ് ലിമെറിക്ക്, 18-ആം നൂറ്റാണ്ടിന്റെ അവസാനത്തിൽ പ്രസിഡന്റിന്റെ യഥാർത്ഥ ഓഫീസിന് പ്ലാസ്സി ഹൗസ് എന്ന് പേരിട്ടു, യുദ്ധവുമായി ഒരു കുടുംബബന്ധത്തിന്റെ സ്മരണയ്ക്കായി, ഈ കെട്ടിടം ഇപ്പോഴും സർവകലാശാലയുടെ ഒരു പ്രധാന ഭരണ കേന്ദ്രമായി പ്രവർത്തിക്കുന്നു.
റഫറൻസുകൾ
വർഗ്ഗം:ചരിത്രം വിഷയം തിരിച്ച് വർഗ്ഗം:പശ്ചിമ ബംഗാളിലെ ഗ്രാമങ്ങൾ
സക്കെരാന കുദ്രേമുഖെൻസിസ്
സക്കെരാന കുടുംബത്തിൽ ഉൾപ്പെടുന്ന ഒരു തവളയാണ്  സക്കെരാന കുദ്രേമുഖെൻസിസ്. കർണ്ണാടകയിലെ കുദ്രേമുഖിൽ ആണു ഇതിനെ ആദ്യമായി കണ്ടെത്തിയത്. ഇതിന്റെ IUCN പരിപാലന സ്ഥിതി ഇതുവരെ കണക്കാക്കിയിട്ടില്ല. . കുദ്രേമുഖ് ക്രിക്കറ്റ് ഫ്രോഗ് ( Kudremukh Cricket Frog ) എന്നാണ് പൊതുവായ പേര്.
ഇത് 2011 മുൻപ് കുദ്രേമുഖ് ഫജർവാര്യ എന്ന് അറിയപ്പെട്ടിരുന്നു. 4.5 സെന്റി മീറ്റർ വരെ ഇതിനു വലിപ്പമുണ്ടാകും. മുതുകിൽ കാണപ്പെടുന്ന വ്യക്തമായ തടിച്ച വരയാണ് ഇതിനെ തിരിച്ചറിയാൻ സഹായിക്കുന്നത്. വെള്ളത്തിലും വെള്ളത്തിനു ചുറ്റുമുള്ള സ്ഥലങ്ങളിലും ഇത് കാണപ്പെടുന്നു.
കപ്പ ബിരിയാണി
കേരളത്തിൽ, പ്രത്യേകിച്ചു മധ്യകേരളത്തിൽ വളരെ അധികം പ്രചാരത്തിൽ ഉള്ള ഒരു ഭക്ഷണവിഭവമാണു കപ്പ ബിരിയാണി. എല്ലും കപ്പ, കപ്പ ഇറച്ചിയും എന്നീ പേരുകളിലും അറിയപ്പെടുന്ന കപ്പ ബിരിയാണി തട്ടുകടകളിലും കള്ളുഷാപ്പുകളിലും ഒരു പ്രധാന വിഭവമാണ്. വേവിച്ച പുഴുക്കു പരുവത്തിലായ കപ്പയോടൊപ്പം ഇറച്ചി ചേർത്തുണ്ടാക്കുന്ന ഈ വിഭവം പോത്തിറച്ചിയോടൊപ്പമാണു തയാറക്കാറുള്ളതെങ്കിലും കോഴി ഇറച്ചി, ആട്ടിറച്ചി, പന്നി ഇറച്ചി എന്നിവയോടൊപ്പവും തയ്യാറാക്കാറുണ്ട്.
എറണാകുളത്തിന്റെ കിഴക്കൻ മേഖലകളിലും കോട്ടയം ജില്ലയിലും ഇടുക്കി ജില്ലയിലും ക്രിസ്ത്യൻ വിവാഹങ്ങൾക്കായി തലേ ദിവസം മിക്കയിടത്തും എല്ലും കപ്പയും പ്രധാന വിഭവമാണ്. ചിലയിടങ്ങളിൽ ഈ വിഭവം ഏഷ്യാഡ്‌ എന്ന പേരിലാണ്  അറിയപ്പെടുന്നത്.
ചിത്രശാല
വർഗ്ഗം:കേരളത്തിലെ ഭക്ഷ്യവിഭവങ്ങൾ
പൊൻകുന്നം സെയ്തുമുഹമ്മദ്
കേരളത്തിലെ ഒരു കവിയും സാഹിത്യകാരനുമായിരുന്നു പൊൻകുന്നം സെയ്തുമുഹമ്മദ് (1909 -1995). 'മാഹമ്മദം' എന്ന മഹാകാവ്യം എഴുതിയത് അദ്ദേഹമാണ്.
ജീവിതരേഖ
പൊൻകുന്നത്തെ നാഗൂർ മീരാ റാവുത്തറിന്റെ മകനായി 1909-ൽ ആണ് സെയ്തുമുഹമ്മദ് ജനിച്ചത്. വിദ്യാഭ്യാസ കാലഘട്ടത്തിൽ തന്നെ കവിതയുമായി അടുപ്പം പുലർത്തിയ അദ്ദേഹം കാവ്യങ്ങളുടെ വായനയിൽ മുഴുകി. ഗദ്യത്തിൽ രചനകൾ ആരംഭിച്ച സെയ്തുമുഹമ്മദ് പദ്യ-കാവ്യ മേഖലയിലേക്ക് ചുവട് വെച്ചു. ഇടവയിൽ നിന്ന് പുറത്തിറങ്ങിയിരുന്ന ഇസ്‌ലാം ദൂതൻ എന്ന മാസികയിലാണ് അദ്ദേഹത്തിന്റെ എഴുത്ത് ആദ്യമായി പ്രസിദ്ധീകരിക്കപ്പെടുന്നത്. ഒരു മംഗളശ്ലോകമായിരുന്നു അത്. പൊൻകുന്നത്തെ അക്ഷരശ്ലോകസമിതിയുമായുള്ള സഹവാസത്തിലൂടെ കവി എന്ന നിലയിലുള്ള പരിഗണന ലഭിച്ചുതുടങ്ങിയ സെയ്തുമുഹമ്മദിന്, ഇടക്കാലത്ത് തന്റെ സഹ അധ്യാപകനായിരുന്ന എം.എം. ഫിലിപ്പുമായുള്ള സൗഹൃദം സംസ്കൃതം, തമിഴ്, മലയാള ഭാഷകളിലെ പ്രാവീണ്യം വർദ്ധിപ്പിക്കാൻ സഹായകമായി. തിരുവനന്തപുരം സാഹിത്യ പരിഷത്തിൽ പങ്കെടുത്തതോടെ മഹാകവി ഉള്ളൂരുമായി സൗഹൃദം സ്ഥാപിക്കാനായി. മലയാള മനോരമ, നവജീവൻ, സാരസൻ, ജയഭേരി എന്നീ പ്രസിദ്ധീകരണങ്ങളിലായിരുന്നു സെയ്തുമുഹമ്മദിന്റെ രചനകൾ പ്രസിദ്ധീകരിക്കപ്പെട്ടിരുന്നത്. അധ്യാപന ജീവിതത്തിനിടയിൽ അവകാശസമരങ്ങളിൽ പങ്കെടുത്തതിനാൽ വിരമിച്ചശേഷം പെൻഷൻ നൽകാൻ ഭരണകൂടം തയ്യാറായിരുന്നില്ല. അച്യുതമേനോൻ മന്ത്രിസഭയാണ് പെൻഷൻ അനുവദിച്ചത്. ആദ്യ ഭാര്യയുടെ നിര്യാണത്തോടെ എ.പി. മറിയാമ്മയെ വിവാഹം ചെയ്തു. ഒൻപത് മക്കളാണ് സെയ്തുമുഹമ്മദിന് ഉള്ളത്.
രചനകൾ
പ്രധാനമായും കവിതകളാണ് സെയ്തുമുഹമ്മദ് രചിച്ചിട്ടുള്ളത്. മഹാകാവ്യമായ മാഹമ്മദത്തിന്റെ (1978) അവതാരികയിൽ അദ്ദേഹത്തിന്റെ മറ്റു രചനകളെ പരിചയപ്പെടുത്തുന്നുണ്ട്.
റുമറ്റോളജി
വാതരോഗങ്ങൾ ഉൾപ്പടെയുള്ള റുമാറ്റിക് രോഗങ്ങളുടെ രോഗനിർണയവും ചികിത്സയും കൈകാര്യം ചെയ്യുന്ന വൈദ്യശാസ്ത്ര ശാഖയാണ് റുമറ്റോളജി. റുമറ്റോളജിയിൽ അധിക പരിശീലനം ഉള്ള ഫിസിഷ്യൻമാർ റുമറ്റോളജിസ്റ്റുകൾ എന്ന് അറിയപ്പെടുന്നു. റൂമറ്റോളജിസ്റ്റുകൾ പ്രധാനമായും മസ്കുലോസ്കെലിറ്റൽ സിസ്റ്റം, സോഫ്റ്റ് ടിഷ്യുകൾ, ഓട്ടോ ഇമ്യൂൺ രോഗങ്ങൾ, വാസ്കുലിറ്റൈഡുകൾ, ഇൻഹെറിറ്റഡ് കണക്റ്റീവ് ടിഷ്യു തകരാറുകൾ എന്നിവ കൈകാര്യം ചെയ്യുന്നു.
പൊൻകുന്നം സെയ്തുമുഹമ്മദ്
മാഹമ്മദം
മൂന്ന് വാള്യങ്ങളിലായി ഉദ്ദേശിക്കപ്പെട്ടിരുന്ന മാഹമ്മദം എന്ന മഹാകാവ്യം, പക്ഷെ ഒരു വാള്യം മാത്രമേ ഇറങ്ങിയുള്ളൂ. 1978-ൽ പ്രസിദ്ധീകരിക്കപ്പെട്ട മഹാകാവ്യം 2015-ൽ കേരള സാഹിത്യ അക്കാദമി പുന:പ്രസിദ്ധീകരിച്ചിട്ടുണ്ട്.
റുമറ്റോളജി
ഈ രോഗങ്ങളിൽ പലതും ഇപ്പോൾ രോഗപ്രതിരോധവ്യവസ്ഥയുടെ തകരാറുകളാണെന്ന് കണ്ടെത്തിയിട്ടുണ്ട്. അതിനാൽ മെഡിക്കൽ ഇമ്മ്യൂണോളജിയുടെ പഠനവും പ്രയോഗവുമാണ് റൂമറ്റോളജി.
പൊൻകുന്നം സെയ്തുമുഹമ്മദ്
അവലംബം
വർഗ്ഗം:മലയാളകവികൾ
റുമറ്റോളജി
2000 കളുടെ ആരംഭത്തിൽ, ബയോളജിക്സ് ( ടിഎൻ‌എഫ്-ആൽഫയുടെ ഇൻഹിബിറ്ററുകൾ, ചില ഇന്റർ‌ലൂക്കിനുകൾ, ജാക്ക്-സ്റ്റാറ്റ് സിഗ്നലിംഗ് പാത്ത്വേ എന്നിവ ഉൾപ്പെടുന്നു) പരിചരണത്തിന്റെ മാനദണ്ഡങ്ങളിൽ ഉൾപ്പെടുത്തിയത് ആധുനിക റുമറ്റോളജിയിലെ ഏറ്റവും പ്രധാനപ്പെട്ട സംഭവവികാസങ്ങളിലൊന്നാണ്.
റുമറ്റോളജിസ്റ്റ്
റൂമറ്റോളജി എന്ന മെഡിക്കൽ സബ് സ്പെഷ്യാലിറ്റി മേഖലയിൽ വിദഗ്ധനായ ഡോക്ടർ റുമറ്റോളജിസ്റ്റ് എന്ന് അറിയപ്പെടുന്നു. മെഡിക്കൽ ബിരുദം നേടിയ ശേഷം അമേരിക്കയിലെ ഫെലോഷിപ്പ് പ്രോഗ്രാമുകൾ, അല്ലെങ്കിൽ യുണൈറ്റഡ് കിംഗ്ഡം, പാകിസ്ഥാൻ അല്ലെങ്കിൽ ഇന്ത്യയിലെ ഡിഎം അല്ലെങ്കിൽ ലോകത്തിലെ മറ്റെവിടെയെങ്കിലും തത്തുല്യമായ പ്രോഗ്രാമുകൾ എന്നിവയിലൂടെ പ്രത്യേക പരിശീലനത്തിന് ശേഷം ഒരു റൂമറ്റോളജിസ്റ്റ് ആയി ജോലി ചെയ്യാം. അമേരിക്കൻ ഐക്യനാടുകളിൽ, ഈ മേഖലയിലെ പരിശീലനത്തിന് നാല് വർഷത്തെ ബിരുദ സ്കൂൾ, നാല് വർഷം മെഡിക്കൽ സ്കൂൾ, തുടർന്ന് മൂന്ന് വർഷം റെസിഡൻസി, തുടർന്ന് രണ്ടോ മൂന്നോ വർഷത്തെ അധിക ഫെലോഷിപ്പ് പരിശീലനം ആവശ്യമാണ്. മറ്റ് രാജ്യങ്ങളിൽ ആവശ്യകതകൾ വ്യത്യാസപ്പെടാം. സന്ധിവാതം, സന്ധികൾ, പേശികൾ, എല്ലുകൾ എന്നിവയുടെ മറ്റ് രോഗങ്ങൾ എന്നിവ കണ്ടെത്തുന്നതിനും ചികിത്സിക്കുന്നതിനുമുള്ള അധിക ബിരുദാനന്തര പരിശീലനവും പരിചയവുമുള്ള ഇന്റേണിസ്റ്റുകളാണ് റൂമറ്റോളജിസ്റ്റുകൾ. ചികിത്സാ രീതികൾ ശാസ്ത്രീയ ഗവേഷണത്തെ അടിസ്ഥാനമാക്കിയുള്ളതാണ്, നിലവിൽ, റൂമറ്റോളജി പ്രാക്ടീസ് പ്രധാനമായും തെളിവുകൾ അടിസ്ഥാനമാക്കിയുള്ളതാണ്.
സന്ധിവാതം, ഓട്ടോഇമ്യൂൺ രോഗങ്ങൾ, സന്ധികളെ ബാധിക്കുന്ന വേദന വൈകല്യങ്ങൾ, ഓസ്റ്റിയോപൊറോസിസ് എന്നിങ്ങനെയുള്ള രോഗങ്ങൾ റൂമറ്റോളജിസ്റ്റുകൾ ചികിത്സിക്കുന്നു. റൂമറ്റോയ്ഡ് ആർത്രൈറ്റിസ്, ഓസ്റ്റിയോ ആർത്രൈറ്റിസ്, സന്ധിവാതം, ല്യൂപ്പസ്, നടുവേദന, ഓസ്റ്റിയോപൊറോസിസ്, ടെൻഡിനൈറ്റിസ് എന്നിവയുൾപ്പെടെ 200 ലധികം തരം രോഗങ്ങൾ ഉണ്ട്. ഇവയിൽ ചിലത് വളരെ ഗുരുതരമായ രോഗങ്ങളാണ്, അവ നിർണ്ണയിക്കാനും ചികിത്സിക്കാനും പ്രയാസമാണ്. മസ്കുലോസ്കലെറ്റൽ സിസ്റ്റം സ്പോർട്സുമായി ബന്ധപ്പെട്ട സോഫ്റ്റ് ടിഷ്യു ഡിസോർഡേഴ്സുമായി ബന്ധപ്പെട്ട സോഫ്റ്റ് ടിഷ്യു പ്രശ്നങ്ങളും അവർ ചികിത്സിക്കുന്നു.
സിസ്റ്റമിക് അവസ്ഥകളും കണക്റ്റീവ് ടിഷ്യു രോഗങ്ങളും
വലത്ത്‌|ലഘുചിത്രം|320x320ബിന്ദു| റുമാറ്റിസം ചികിത്സിക്കുന്നതിനുള്ള മെഡിക്കൽ ലേസർ.
സോഫ്റ്റ് ടിഷ്യു റുമാറ്റിസം
ടെൻഡോണുകൾ, ലിഗമെന്റുകൾ കാപ്സ്യൂളുകൾ, ബർസ, സ്ട്രെസ് ഒടിവുകൾ, പേശികൾ, നാഡി എൻട്രാപ്മെന്റ്, വാസ്കുലർ ലീഷൻ, ഗാംഗ്ലിയ എന്നിവയുൾപ്പെടെയുള്ള സന്ധികളെയും ഘടനയെയും ബാധിക്കുന്ന പ്രാദേശിക രോഗങ്ങളും ലീഷനുകളും. ഉദാഹരണത്തിന്:
ഫിസിക്കൽ പരിശോധന
സാധാരണ ശാരീരിക പരിശോധനയിൽ നടത്താൻ കഴിയുന്ന രോഗനിർണയ രീതികളുടെ ഉദാഹരണങ്ങൾ ചുവടെ ചേർക്കുന്നു.
ചികിത്സ
വേദനസംഹാരികൾ, എൻ‌എസ്എ‌ഐ‌ഡികൾ‌ (നോൺ‌സ്റ്ററോയിഡൽ‌ ആന്റി ഇൻഫ്ലമേറ്ററി ഡ്രഗ്‌), സ്റ്റിറോയിഡുകൾ‌ (ഗുരുതരമായ കേസുകളിൽ‌), ഡി‌എം‌ആർ‌ഡികൾ‌ (ഡിസീസ് മോഡിഫൈയിങ് ആന്റിഹ്യൂമാറ്റിക് ഡ്രഗ്‌), ഇൻ‌ഫ്ലിക്സിമാബ്, അഡാലിമുമാബ്, ടി‌എൻ‌എഫ് ഇൻ‌ഹിബിറ്റർ എറ്റെനെർ‌സെപ്റ്റ്, മെത്തോട്രോക്സേറ്റ് എന്നിവ പോലുള്ള മോണോക്ലോണൽ ആന്റിബോഡികൾ‌ എന്നിവ ഉപയോഗിച്ചാണ് മിക്ക റുമാറ്റിക് രോഗങ്ങൾക്കും ചികിത്സ നൽകുന്നത്. റിഫ്രാക്ടറി റൂമറ്റോയ്ഡ് ആർത്രൈറ്റിസ് ചികിത്സക്ക് ബയോളജിക് ഏജന്റ് റിറ്റുസിയാബ് (ആന്റി-ബി സെൽ തെറാപ്പി) ഇപ്പോൾ ലൈസൻസ് നേടിയിട്ടുണ്ട്. പല വാതരോഗങ്ങൾക്കും ചികിത്സയിൽ ഫിസിയോതെറാപ്പി വളരെ പ്രധാനമാണ്. ഒക്യുപേഷണൽ തെറാപ്പി രോഗികളെ അവരുടെ രോഗങ്ങളാൽ പരിമിതപ്പെടുത്തുന്ന സാധാരണ ചലനങ്ങൾക്ക് ബദൽ മാർഗ്ഗങ്ങൾ കണ്ടെത്താൻ സഹായിക്കും. റൂമറ്റോയ്ഡ് ആർത്രൈറ്റിസ് ഉള്ള രോഗികൾക്ക് പലപ്പോഴും ദീർഘകാല, മൾട്ടി ഡിസിപ്ലിനറി ടീം സമീപനം ആവശ്യമാണ്. ഓരോ രോഗിയുടെയും വ്യക്തിഗത ആവശ്യങ്ങൾക്കനുസൃതമായി ചികിത്സ പലപ്പോഴും തീരുമാനിക്കപ്പെടുന്നു, ഇത് മരുന്നുകളുടെ പ്രതികരണത്തെയും ടോളറൻസിനെയും ആശ്രയിച്ചിരിക്കുന്നു.
റൂമസർജറി
റുമാറ്റിക് രോഗക്കൾക്കുള്ള ശസ്ത്രക്രിയയിൽ ശ്രദ്ധ പതിപ്പിച്ചിട്ടുള്ള ഓര്ത്തോപീഡിക്സിന്റെ ഒരു ഉപ വിഭാഗമാണ് റൂമസർജറി, ഇത് ചിലപ്പോൾ റുമാറ്റിക് ശസ്ത്രക്രിയ എന്നും അറിയപ്പെടുന്നു. രോഗത്തിന്റെ പ്രവർത്തനം പരിമിതപ്പെടുത്തുക, വേദന ശമിപ്പിക്കുക, എന്നിവയാണ് ശസ്ത്രക്രിയ ഇടപെടലുകളുടെ ലക്ഷ്യം.
ചരിത്രം
1950 കളിൽ ഫിൻ‌ലാൻഡിലെ ഹീനോളയിൽ റുമറ്റോളജി വിദഗ്ദ്ധരുടെയും ഓർത്തോപെഡിക് ശസ്ത്രക്രിയാ വിദഗ്ധരുടെയും സഹകരണത്തിലാണ് റൂമസർജറി ഉയർന്നുവന്നത്.
1970-ൽ ഒരു നോർവീജിയൻ പഠനത്തിൽ റുമാറ്റിക് ലക്ഷണങ്ങളുള്ള 50% രോഗികൾക്ക് അവരുടെ ചികിത്സയുടെ ഭാഗമായി റൂമസർജറി ആവശ്യമാണെന്ന് കണക്കാക്കി.
യൂറോപ്യൻ റൂമറ്റോയ്ഡ് ആർത്രൈറ്റിസ് സർജിക്കൽ സൊസൈറ്റി (ERASS) 1979 ൽ സ്ഥാപിതമായി.
ഈ നൂറ്റാണ്ടിന്റെ തുടക്കത്തിൽ, റുമാറ്റിക് രോഗികളുടെ ചികിത്സയിൽ ഫാർമക്കോളജിക്കൽ ചികിത്സ പ്രബലമാകുകയും ശസ്ത്രക്രിയ ഇടപെടലുകൾ കുറഞ്ഞ് വരികയും ചെയ്തു.
പുറം കണ്ണികൾ
വർഗ്ഗം:റുമറ്റോളജി
ലീ വിവിയർ
ദക്ഷിണാഫ്രിക്കൻ നടിയാണ് ലീ വിവിയർ. ജനപ്രിയ പരമ്പരകളായ ബിന്നെലാൻ‌ഡേഴ്സ്, മെൻസ് മെൻസ്, വണ്ടർ‌ലസ്റ്റ് എന്നീ ചിത്രങ്ങളിലെ അഭിനയത്തിലൂടെയാണ് അവർ കൂടുതൽ അറിയപ്പെടുന്നത്.
സ്വകാര്യ ജീവിതം
ദക്ഷിണാഫ്രിക്കയിലെ കേപ് ടൗണിൽ കുടുംബത്തിലെ നാല് മക്കളിൽ ഒരാളായി അവർ ജനിച്ചു. അമ്മ അഡ്രി ട്രോസ്കി ഒരു നാടക അദ്ധ്യാപികയായിരുന്നു. മെട്രിക് വർഷത്തിനുശേഷം അവർ ചിലിയിൽ പോകുകയും ആറുമാസത്തിനുള്ളിൽ സ്പാനിഷ് നന്നായി സംസാരിക്കാനും തുടങ്ങി. ദക്ഷിണാഫ്രിക്കയിലേക്ക് മടങ്ങിയ ശേഷം കേപ് ടൗൺ സർവകലാശാലയിൽ നാടകം പഠിച്ചെങ്കിലും പൂർണ്ണമായും യോഗ്യത നേടിയില്ല. എന്നിരുന്നാലും, 2015-ൽ ഗ്രഹാംസ്റ്റൗണിലെ റോഡ്‌സ് യൂണിവേഴ്‌സിറ്റിയിൽ നാടക കലയിൽ ബിരുദം നേടി. ലണ്ടനിലെ ട്രിനിറ്റി കോളേജിൽ ഗ്രേഡ് 8 സ്പീച്ച് ആൻഡ് ഡ്രാമ പരിശീലനം പൂർത്തിയാക്കി.
അവരുടെ മൂത്ത സഹോദരി, ട്രിക്സ് വിവിയർ ഒരു നടിയാണ്. 2019-ൽ ഡിയോൺ മേയറുടെ നോവൽ പരമ്പര ട്രാക്കേഴ്സിലെ അഭിനയത്തിന്റെ പേരിൽ അറിയപ്പെടുന്നു.
കരിയർ
റണ്ണർ എന്ന ഹ്രസ്വചിത്രത്തിൽ അവർ 'ലൂയിസ' എന്ന കഥാപാത്രത്തെ അവതരിപ്പിച്ചു. ഇതിന് ഫൈവ് കോണ്ടിനെന്റ്സ് ഇന്റർനാഷണൽ ഫിലിം ഫെസ്റ്റിവൽ അവാർഡിൽ ഒരു ഹ്രസ്വചിത്രത്തിലെ മികച്ച നടിക്കുള്ള അവാർഡ് നേടി. തുടർന്ന് വണ്ടർലസ്റ്റ് എന്ന ചിത്രത്തിന് മികച്ച നടിക്കുള്ള സിൽവർ സ്‌ക്രീൻ അവാർഡ് നേടി. 2019-ൽ ഡൈ സ്പ്രിയസ് എന്ന ചിത്രത്തിലും തുടർന്ന് 2018 ഫിൻസ്ക്രിഫ് എന്ന ചിത്രത്തിലും അഭിനയിച്ചു.
സിനിമയ്‌ക്ക് പുറമേ, ബിന്നലാന്റേഴ്‌സ് പോലുള്ള നിരവധി ടെലിവിഷൻ പരമ്പരകളിൽ അവർ അഭിനയിച്ചു. അതിൽ 2017-ൽ 'ലിക' എന്ന കഥാപാത്രത്തെ അവതരിപ്പിച്ചു. അതേസമയം, ഡൈ കാസ്റ്റൽ, ഡൈ സ്പ്രിയസ്, ഫിൻസ്ക്രിഫ്, ദി ഡോക്കറ്റ്, ദി ഗേൾ ഫ്രം സെന്റ് ആഗ്നസ് എന്നീ പരമ്പരകളിൽ അഭിനയിച്ചു. 2018-ൽ ടെലിവിഷൻ സീരിയലായ മെൻസ് മെൻസിൽ 'സലോമി' എന്ന കഥാപാത്രത്തെ അവതരിപ്പിച്ചു.
പുറംകണ്ണികൾ
വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ
ലാഹ്‍ക്കോ ദേശീയോദ്യാനം
ലാഹ്‍ക്കോ ദേശീയോദ്യാനം (നോർവീജിയൻ: Láhko nasjonalpark) നോർവേയിലെ നോർലാൻറിലെ ഗിൽഡെസ്‍കാൽ, മെലോയി, ബെയാൺ എന്നീ മുനിസിപ്പാലിറ്റികളിലായി സ്ഥിതിചെയ്യുന്ന ഒരു ദേശീയോദ്യാനമാണ്. നോർവേയിലെ കാർസ്റ്റ്, ഗുഹകൾ എന്നിവ സ്ഥിതിചെയ്യുന്ന ഒരു വലിയ പ്രദേശം ഉൾപ്പെടെയുള്ള അപൂർവ്വ ഭൂമിശാസ്ത്രപരമായ പ്രത്യേകതകൾ ഈ ദേശീയോദ്യാനത്തിലുണ്ട്. അപൂർവ്വ സസ്യങ്ങളും മറ്റും ദേശീയോദ്യാനത്തിനുള്ളിലായി കണ്ടുവരുന്നു. 2012 ഡിസംബറിൽ രൂപീകൃതമായ ഈ ദേശീയോദ്യാനം ഏകദേശം 188 ചതുരശ്ര കിലോമീറ്റർ (73 ചതുരശ്ര മൈൽ) പ്രദേശം ഉൾക്കൊള്ളുന്നു.
ഡോവർ, ഡിലാവെയർ
ഡോവർ യു.എസ് സംസ്ഥാനമായ ഡിലാവെയറിൻറെ തലസ്ഥാനവും സംസ്ഥാനത്തെ രണ്ടാമത്തെ വലിയ പട്ടണവുമാണ്  ഈ നഗരം കെൻറ് കൌണ്ടിയുടെ കൌണ്ടി സീറ്റും കൂടിയാണ്. 2010 ലെ സെൻസസ് പ്രകാരം ഈ പട്ടണത്തിലെ ജനസംഖ്യ 36,047. ആണ്.
മേരി ജെയ്ൻ ലാമണ്ട്
കേപ് ബ്രെട്ടൻ ദ്വീപിൽ നിന്ന് പരമ്പരാഗത കനേഡിയൻ ഗാലിക് നാടോടി ഗാനങ്ങൾ ആലപിക്കുന്ന കനേഡിയൻ കെൽറ്റിക് നാടോടി സംഗീതജ്ഞയാണ് മേരി ജെയ്ൻ ലാമണ്ട് (ജനനം 1960) അവരുടെ സംഗീതം പരമ്പരാഗതവും സമകാലികവുമായ ഘടകങ്ങൾ സംയോജിപ്പിക്കുന്നു. ആഷ്‌ലി മാസിസാക്കിന്റെ 1995 ലെ ഹിറ്റ് സിംഗിൾ "സ്ലീപ്പി മാഗി" യിലെ ഗായികയായി ലാമണ്ട് അറിയപ്പെടുന്നു. "ഹോറോ ഘോയിഡ് തു നിഗെൻ", 1997 ലെ അവരുടെ ആദ്യ സിംഗിൾ ആൽബം സുവാസ് ഇ! എന്നിവ അവരുടെ സോളോ ടോപ്പ് 40 ഹിറ്റായ ഗാനങ്ങളാണ്. ഫിഡ്‌ലർ വെൻ‌ഡി മാസിസാക്കുമായുള്ള അവരുടെ 2012 ലെ സഹകരണം, അമേരിക്കൻ ഐക്യനാടുകളിലെ നാഷണൽ പബ്ലിക് റേഡിയോ 2012 ലെ മികച്ച 10 നാടോടി, അമേരിക്കൻ ആൽബങ്ങളിൽ ഒന്നായി സെയ്നെ തിരഞ്ഞെടുത്തു.
ആദ്യകാല ജീവിതവും വിദ്യാഭ്യാസവും
അഞ്ച് മക്കളിൽ ഇളയതായി ഒന്റാറിയോയിലെ കിംഗ്സ്റ്റണിൽ ജനിച്ച ലാമണ്ട് കുട്ടിക്കാലത്ത് നിരവധി തവണ ഒന്റാറിയോയിലെയും ക്യൂബെക്കിലെയും നഗരങ്ങളിലേക്കും പട്ടണങ്ങളിലേക്കും മാറി താമസിച്ചു. അവരുടെ മാതാപിതാക്കൾ രണ്ടുപേരും നോവ സ്കോട്ടിയയിൽ നിന്നുള്ളവരായിരുന്നു. എന്നിരുന്നാലും വേനൽക്കാല അവധിക്കാലത്ത് കേപ് ബ്രെട്ടനിലെ പിതാവിന്റെ മാതാപിതാക്കളെ അവർ പലപ്പോഴും സന്ദർശിക്കാറുണ്ടായിരുന്നു. അവിടെവെച്ച് അവൾ ആദ്യമായി കെൽറ്റിക് സംസ്കാരത്തെയും സ്കോട്ടിഷ് ഗാലിക് സംഗീതത്തെയും പ്രത്യേകിച്ച് സ്കോട്ടിഷ് ഗാലിക് ഭാഷയെയും അടുത്തറിഞ്ഞു. മോൺ‌ട്രിയലിലെ വെസ്റ്റ്‌മൗണ്ട് ഹൈ‌സ്കൂളിൽ നിന്ന് ബിരുദം നേടിയ ലാമണ്ട് പിന്നീട് സെന്റ് ഫ്രാൻസിസ് സേവ്യർ യൂണിവേഴ്സിറ്റിയിലെ കെൽറ്റിക് സ്റ്റഡീസ് പ്രോഗ്രാമിൽ ചേരുന്നതിനായി നോവ സ്കോട്ടിയയിലേക്ക് മടങ്ങി. അവിടെ സ്കൂളിന്റെ പരമ്പരാഗത സ്കോട്ട്സ്-ഗാലിക് ഗാനങ്ങളുടെ 350 ഫീൽഡ് റെക്കോർഡിംഗുകളുടെ ശേഖരത്തെക്കുറിച്ച് പഠിച്ചു. നോവ സ്കോട്ടിയയിലെ ആന്റിഗോണിഷിലെ സെന്റ് ഫ്രാൻസിസ് സേവ്യർ സർവകലാശാലയിൽ സംഗീതത്തിൽ മൈനർ ബിരുദം നേടി.
പുറംകണ്ണികൾ
വർഗ്ഗം:കനേഡിയൻ വനിതാ നാടോടി ഗായകർ വർഗ്ഗം:1960-ൽ ജനിച്ചവർ
അരുൺ ജെയ്റ്റ്ലി
2014 മുതൽ 2019 വരെ കേന്ദ്ര ധനകാര്യ വകുപ്പ് മന്ത്രിയായിരുന്ന ന്യൂഡൽഹിയിൽ നിന്നുള്ള മുതിർന്ന ബി.ജെ.പി നേതാവായിരുന്നു  അരുൺ ജെയ്റ്റ്ലി.(1952-2019)  2000 മുതൽ 2019 വരെ നാലു തവണ രാജ്യസഭാംഗമായിരുന്ന ജെയ്റ്റ്ലി കോർപ്പറേറ്റ് കാര്യം, പ്രതിരോധം എന്നീ വകുപ്പുകളുടെ മന്ത്രിയായും പ്രവർത്തിച്ചിട്ടുണ്ട്. 2019 ഓഗസ്റ്റ് 23 ന് അദ്ദേഹം അന്തരിച്ചു. കേന്ദ്ര ധനകാര്യ വകുപ്പ് മന്ത്രിയായിരിക്കെ രാജ്യത്തിൻ്റെ സമ്പദ് ഘടനയ്ക്ക് സുസ്ഥിര സംഭാവനകൾ നൽകിയത് പരിഗണിച്ച് മരണാനന്തരം 2020-ൽ പത്മ വിഭൂഷൺ പുരസ്കാരം നൽകി രാജ്യം അദ്ദേഹത്തെ ആദരിച്ചു.
ജീവിതരേഖ
ഒരു പഞ്ചാബി ഹിന്ദു-ബ്രാഹ്മിൺ കുടുംബത്തിൽ 1952 ഡിസംബർ 28ന് മഹാരാജ് കിഷൻ ജെയ്റ്റ്ലിയുടേയും രത്തൻ പ്രഭയുടേയും മകനായി ന്യൂഡൽഹിയിൽ ജനനം. 1957 മുതൽ 1969 വരെ ഡൽഹി സെൻറ്. സേവ്യേഴ്സ് സീനിയർ സെക്കണ്ടറി സ്കൂളിൽ പ്രാഥമിക വിദ്യാഭ്യാസം. 1973-ൽ ഡൽഹിയിലെ ശ്രീറാം കോളേജിൽ നിന്നും കൊമേഴ്സിൽ ബിരുദം. 1977-ൽ ഡൽഹി യൂണിവേഴ്സിറ്റിയിൽ നിന്നും നിയമ ബിരുദം നേടി പഠനം പൂർത്തീകരിച്ചു. 1977-ൽ അഭിഭാഷകനായി ഔദ്യോഗിക ജീവിതമാരംഭിച്ച അരുൺ ജെയ്റ്റ്ലി 1990-ൽ ഡൽഹി ഹൈക്കോടതിയിലെയും സുപ്രീം കോടതിയിലെയും മുതിർന്ന അഭിഭാഷകനായി. 1989-ലെ വി.പി.സിംഗ് മന്ത്രിസഭയിൽ അഡീഷണൽ സോളിസിറ്റർ ജനറലായും പ്രവർത്തിച്ചു. പൂർണ സമയ രാഷ്ട്രീയ പ്രവർത്തകനായതിനെ തുടർന്ന് അഭിഭാഷക ജോലിയിൽ നിന്ന് 2009-ൽ വിരമിച്ചു.
രാഷ്ട്രീയ ജീവിതം
കോളേജിൽ പഠിക്കുമ്പോൾ വിദ്യാർത്ഥി സംഘടനയായ എ.ബി.വി.പിയുടെ സജീവ പ്രവർത്തകനായിരുന്ന ജെയ്റ്റ്ലി 1974-ൽ എ.ബി.വി.പിയുടെ പ്രസിഡൻ്റായും പ്രവർത്തിച്ചു.
1973-ൽ വിദ്യാർത്ഥി-യുവജന സംഘടനയുടെ കൺവീനറായും എ.ബി.വി.പിയുടെ ഡൽഹി സംസ്ഥാന പ്രസിഡൻറായും ദേശീയ ജനറൽ സെക്രട്ടറിയുമായിരുന്നു. യുവമോർച്ചയുടെ സംസ്ഥാന അധ്യക്ഷൻ, ബി.ജെ.പി ഡൽഹി സംസ്ഥാന സെക്രട്ടറി എന്നീ നിലകളിലും പ്രവർത്തിച്ചു.
2000-ൽ ഗുജറാത്തിൽ നിന്ന് ആദ്യമായി രാജ്യസഭാംഗമായ ജെയ്റ്റ്ലി പിന്നീട് 2019 വരെ നാലു തവണ രാജ്യസഭയിലെത്തി. 2014-ലെ ലോക്സഭ തിരഞ്ഞെടുപ്പിൽ അമൃത്സറിൽ നിന്ന് മത്സരിച്ചെങ്കിലും കോൺഗ്രസിലെ അമരീന്ദർ സിംഗിനോട് പരാജയപ്പെട്ടു.
1999-2004 കാലയളവിലെ എ.ബി. വാജ്പേയി മന്ത്രിസഭയിൽ ആദ്യമായി സംസ്ഥാന ചുമതലുള്ള കേന്ദ്രമന്ത്രിയായി നിയമിതനായ ജെയ്റ്റ്ലി 2003 മുതൽ 2004 വരെ കേന്ദ്ര വാണിജ്യ-വ്യവസായ വകുപ്പ് മന്ത്രിയായും പ്രവർത്തിച്ചു. 2009 മുതൽ 2014 വരെ രാജ്യസഭയിലെ പ്രതിപക്ഷ നേതാവായിരുന്നു. 2014-ലെ പതിനാറാമത് ലോക്സഭ തിരഞ്ഞെടുപ്പിൽ ബി.ജെ.പി വിജയിച്ചതിനെ തുടർന്ന് രാജ്യസഭ നേതാവായി തിരഞ്ഞെടുക്കപ്പെട്ടു. 2014 മുതൽ 2019 വരെ ഒന്നാം നരേന്ദ്ര മോദി മന്ത്രിസഭയിലെ ധനകാര്യം, കോർപ്പറേറ്റ്കാര്യം, പ്രതിരോധം, വിവര-സാങ്കേതിക സംപ്രേക്ഷണം എന്നീ വകുപ്പുകളുടെ ചുമതലയുള്ള മന്ത്രിയായിരുന്നു.
2019-ൽ ബി.ജെ.പി രണ്ടാമതും കേന്ദ്രത്തിൽ അധികാരം നിലനിർത്തിയപ്പോൾ ആരോഗ്യ പ്രശ്നങ്ങൾ നിമിത്തം മന്ത്രിസഭയിൽ ചേർന്നില്ല. ആരോഗ്യ പ്രശ്നങ്ങൾ മൂലം കാബിനറ്റിൽ നിന്ന് തന്നെ ഒഴിവാക്കണമെന്ന് പ്രധാനമന്ത്രിയായ നരേന്ദ്ര മോദിയോട് ജെയ്റ്റ്ലി നേരിട്ട് ആവശ്യപ്പെടുകയായിരുന്നു.
മരണം
വാർധക്യ സഹജമായ അസുഖങ്ങൾ നിമിത്തം 2018 മുതൽ ചികിത്സയിലായിരുന്ന ജെയ്റ്റ്ലി 2019 ഓഗസ്റ്റ് 23ന് അന്തരിച്ചു. ഓഗസ്റ്റ് 25ന് ബോധ്ഘട്ടിൽ സംസ്കാര ചടങ്ങുകൾ നടന്നു.
അവലംബം
വർഗ്ഗം:മുൻ കേന്ദ്രമന്ത്രിമാർ വർഗ്ഗം:ഭാരതീയ ജനതാ പാർട്ടി നേതാക്കൾ വർഗ്ഗം:കേന്ദ്ര കാബിനറ്റ് മന്ത്രിമാർ വർഗ്ഗം:ഇന്ത്യയുടെ ധനകാര്യ മന്ത്രിമാർ വർഗ്ഗം:ഇന്ത്യയുടെ നിയമമന്ത്രിമാർ വർഗ്ഗം:ഇന്ത്യയുടെ പ്രതിരോധമന്ത്രിമാർ വർഗ്ഗം:1952-ൽ ജനിച്ചവർ വർഗ്ഗം:ഡിസംബർ 28-ന് ജനിച്ചവർ വർഗ്ഗം:രാജ്യസഭയിലെ പ്രതിപക്ഷനേതാക്കൾ വർഗ്ഗം:ഡെൽഹി സർവ്വകലാശാലയിലെ പൂർവ്വ വിദ്യാർത്ഥികൾ വർഗ്ഗം:നരേന്ദ്ര മോദി മന്ത്രിസഭ
യു-2 സംഭവം (1960)
അമേരിക്കയും സോവിയറ്റ് യൂണിയനും തമ്മിൽ ഉണ്ടായ ഒരു പ്രതിസന്ധിയാണ് യു 2 ചാര വിമാന സംഭവം എന്നറിയപ്പെടുന്നത്. അമേരിക്കയുടെ അത്യുന്നതിയിൽ പറന്നു ഫോട്ടോകളെടുക്കാൻ ശേഷിയുള്ള ചാരവിമാനമായിരുന്നു യു 2 ചാരവിമാനം. രഹസ്യമായി അമേരിക്ക ഈ വിമാനങ്ങളെ സോവിയറ്റ് യൂണിയന് മുകളിൽ പരത്താൻ ആരംഭിച്ചു. അത്രയും ഉയരത്തിൽ പറക്കുന്ന വിമാനത്തെ തകർക്കാൻ ശേഷിയുള്ള മിസൈൽ സോവിയറ്റ് യൂണിയൻ അന്ന് വികസിപ്പിചെടുത്തിരുന്നില്ല. 1960 മേയ് 1ന് പരത്തിയ വിമാനം എഞ്ചിനിൽ ഓക്സിജന്റെ അളവ് കുറഞ്ഞതിനെ തുടർന്ന് പറക്കുന്ന ഉയരം അൽപം കുറച്ചതോടെ സോവിയറ്റ് യൂണിയൻ മിസൈൽ ഉപയോഗിച്ച് തകർക്കുകയും പൈലറ്റിനെ തടവിൽ പിടിക്കുകയും വിമാനത്തിലെ ചാര ഉപകരണങ്ങളെ കണ്ടെടുക്കുകയും ചെയ്തു. ഇതോടെ സോവിയറ്റ് - അമേരിക്കൻ രാജ്യങ്ങൾ തമ്മിൽ പ്രതിസന്ധിയാരംഭിച്ചു.
അവലംബം
വർഗ്ഗം:ശീതയുദ്ധം വർഗ്ഗം:1960 വർഗ്ഗം:സോവിയറ്റ് യൂണിയൻ വർഗ്ഗം:അമേരിക്കൻ ഐക്യനാടുകൾ
കാപ്പിൽ പിടി
കണ്ണൂർ ജില്ലയിൽ ചെറുതാഴം പഞ്ചായത്തിലെ വയലപ്ര പരപ്പ്, രാമപുരം പുഴ, ചെമ്പല്ലിക്കുണ്ട് പുഴ എന്നിവിടങ്ങളിൽ എഴുപതുകളുടെ അവസാനം വരെ നടന്നിരുന്ന ഒരു ആചാരം. ഇത് ഒരു സാമൂഹിക മത്സ്യ ബന്ധന പരിപാടിയാണ്. ഈ കൂട്ടായ്മയ്ക് മടായി കാവിനോളം പഴക്കമുണ്ട്. മാടായിക്കാവിലെ കലശത്തോടനുബന്ധിച്ചുള്ള മീനമൃതിനായുള്ള [മത്സ്യ സമർപ്പണം] ഒരു ഗ്രമോത്സവമായി ഇതിനെ കാണാം. ഇടവമാസം പിറക്കുന്ന സംക്രാന്തി, കലശം കുറിക്കുന്ന ദിവസം, കലശത്തിൻറെ തലേന്നാൾ എന്നിങ്ങനെ മൂന്ന് ദിവസങ്ങളിലായാണ് കാപ്പിൽ പിടി നടക്കുക. ഈ ദിവസങ്ങളിൽ ജാതിഭേദമന്യേ എല്ലാ വീടുകളിൽനിന്നും പുരുഷന്മാർ കുത്തൂട്, വീശുവല, തണ്ടുവല, കോരുവല തുടങ്ങിയ മത്സ്യബന്ധന ഉപകരണങ്ങളുമായി വയലപ്ര പരപ്പിലും രാമപുരം ചെമ്പല്ലിക്കുണ്ട് പുഴകളിലും എത്തി മത്സ്യ ബന്ധനത്തിൽ ഏർപ്പെടും. ഇന്ന് ഈ ആചാരം നിലവിലില്ല.
വർഗ്ഗം:കേരളത്തിലെ ആചാരങ്ങൾ
ബെല്ല ഛാവ്
"ബെല്ല ഛാവ്" ഒരു ഇറ്റലിയൻ നാടോടി പ്രതിഷേധ ഗാനമായിരുന്നു. പത്തൊൻപതാം നൂറ്റാണ്ടിൻറെ അവസാനത്തിൽ ഉത്തര ഇറ്റലിയിലെ നെൽ പാടങ്ങളിൽ ജോലി ചെയ്തിരുന്ന സ്ത്രീകൾ അവരുടെ പ്രയാസങ്ങളിൽ നിന്നും കോർത്തിണക്കിയതാണ് ഈ ഗാനം. 1943 നും 1945 നും ഇടയിൽ ഇറ്റലിയിൽ ഉണ്ടായ ഫാസിസ്റ്റ് വിരുദ്ധ പ്രക്ഷോഭങ്ങളിൽ ഈ ഗാനത്തിൻറെ പരിഷ്കരിച്ച പതിപ്പ് അവരുടെ ഗീതമായി ഉപയോകിച്ചു. ഇറ്റലിയിലെ ആഭ്യന്തര യുദ്ധത്തിലും, നാസി ജർമനിക്കു നേരയുള്ള ഇറ്റലിയൻ പക്ഷപാതികളുടെ പ്രക്ഷോഭങ്ങളിലും ഈ ഗാനം ആലപിക്കപ്പെട്ടു. സ്വാതന്ത്ര്യത്തിൻറെയും ചെറുത്തുനിൽപ്പിന്റെയും ഗീതമായി ലോകത്തിൻറെ പല ഭാഗങ്ങളിൽ "ബെല്ല ഛാവ്" ആലപിക്കപ്പെട്ടിട്ടുണ്ട്.
ചരിത്രം
വലത്ത്‌|ലഘുചിത്രം|272x272ബിന്ദു| [[ഫ്ലോറൻസ്|ഫ്ലോറൻസിലെ ഒരു ഇറ്റാലിയൻ പക്ഷപാതി ,1944944 ]] "ബെല്ല ഛാവ്" യഥാർത്തത്തിൽ ആലപിച്ചിരുന്നത് "അല്ല മറ്റിന പ്പീന്ന എൽജട " എന്നായിരുന്നു .പത്തൊൻപതാം നൂറ്റാണ്ടിന്റെ അവസാനം മുതൽ ഇരുപതാം നൂറ്റാണ്ടിന്റെ തുടക്കം വരെ നെൽ വയലിൽ ജോലി ചെയ്യുന്ന തൊഴിലാളികൾ,പ്രത്യേകിച്ച് ഇറ്റലിയിലെ "പോ" താഴ്വരത്തിലെ ജനങ്ങൾ വ്യത്യസ്ഥ വരികൾ ഉപയോകിച്ച് ഈ ഗാനം ആലപിച്ചിരുന്നു. ..
Other similar versions of the antecedents of "Bella ciao" appeared over the years, indicating that "Alla mattina appena alzata" must have been composed in the latter half of the 19th century. The earliest written version is dated 1906 and comes from near Vercelli, Piedmont.
1943 നും 1945 നും ഇടയിൽ ഇറ്റലിയിലെ ഫാസിസ്റ്റ് വിരുദ്ധ ചെറുത്തുനിൽപ്പ് പ്രസ്ഥാനം പരിഷ്കരിച്ച വരികൾ ഉപയോഗിച്ച് "ബെല്ല സിയാവോ" പുനരുജ്ജീവിപ്പിച്ചു. വരികളുടെ രചയിതാവ് അജ്ഞാതമാണ്.
മെലഡി
ഇറ്റാലിയൻ ഫോക്ക്സിംഗർ ജിയോവന്ന ഡാഫിനി 1962 ൽ ഈ ഗാനം റെക്കോർഡുചെയ്‌തു. സംഗീതം ക്വാഡ്രപ്പിൾ മീറ്ററിലാണ്. അന്താരാഷ്ട്രതലത്തിൽ അറിയപ്പെടുന്ന സ്വാതന്ത്ര്യത്തിന്റെ ഒരു ഗാനം എന്ന നിലയിൽ, ചരിത്രപരവും വിപ്ലവകരവുമായ നിരവധി സന്ദർഭങ്ങളിൽ ഈ ഗാനം ഉൾപ്പെടുത്തിയിട്ടുണ്ട്. നാസി ജർമ്മൻ അധിനിവേശ സൈനികർക്കെതിരെ പോരാടുന്ന ഇറ്റാലിയൻ പക്ഷപാതികളുമായി ഈ ഗാനം ആദ്യം യോജിച്ചുവെങ്കിലും സ്വേച്ഛാധിപത്യത്തിൽ നിന്ന് മോചിപ്പിക്കപ്പെടാനുള്ള എല്ലാ ജനങ്ങളുടെയും അന്തർലീനമായ അവകാശങ്ങൾക്കായി നിലകൊള്ളുന്നതായി ഇത് പിന്നീട് മാറി.
2017 ലും 2018 ലും സ്പാനിഷ് ടെലിവിഷൻ പരമ്പരയായ മണി ഹെയ്സ്റ്റിൽ "ബെല്ല സിയാവോ" ഒന്നിലധികം തവണ ആലപിച്ചതിനാൽ ഈ ഗാനത്തിന് പുതിയ ജനപ്രീതി ലഭിച്ചു. ടോക്കിയോ എന്ന കഥാപാത്രം അവളുടെ ഒരു വിവരണത്തിൽ വിവരിക്കുന്നു, " പ്രൊഫസറുടെ ജീവിതം ഒരൊറ്റ ആശയത്തെ ചുറ്റിപ്പറ്റിയാണ്: പ്രതിരോധം. ഇറ്റലിയിലെ ഫാസിസ്റ്റുകൾക്കെതിരെ പോരാടിയ മുത്തച്ഛൻ അദ്ദേഹത്തെ പാട്ട് പഠിപ്പിച്ചു, ഞങ്ങളെ പഠിപ്പിച്ചു. " സ്വാതന്ത്ര്യത്തിന്റെ ഒരു രൂപകമായി ഈ പരമ്പരയിലെ ചിഹ്ന നിമിഷങ്ങളിൽ ഈ ഗാനം പ്ലേ ചെയ്യുന്നു. പാർട്ട് 2 ഫൈനലിന് "ബെല്ല ഛാവ് " എന്നും പേര് നൽകിയിട്ടുണ്ട്.
വർഗ്ഗം:ഇറ്റാലിയൻ കലകൾ വർഗ്ഗം:രണ്ടാം ലോക മഹായുദ്ധം വർഗ്ഗം:ഇറ്റലിയൻ ഗാനങ്ങൾ
ആനേ ഖാനേ
‍അസീസ് ഹജിനി രചിച്ച കാശ്മീരി സാഹിത്യ വിമർശന ലേഖനങ്ങളുടെ സമാഹാരമാണ് ആനേ ഖാനേ (വിമർശനം). ഈ കൃതിക്ക് 2016 ലെ കേന്ദ്ര സാഹിത്യ അക്കാദമി പുരസ്കാരം ലഭിച്ചു.
അവലംബം
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച കൃതികൾ
ഗവണ്മെന്റ് മെഡിക്കൽ കോളേജ് ആൻഡ് സൂപ്പർ ഫെസിലിറ്റി ഹോസ്പിറ്റൽ, അസംഗഢ്
ഗവണ്മെന്റ് മെഡിക്കൽ കോളേജ് ആൻഡ് സൂപ്പർ ഫെസിലിറ്റി ഹോസ്പിറ്റൽ, അസംഗഢ്, ഉത്തർപ്രദേശിലെ അസംഗഢിലെ ചക്രപൻപൂരിൽ സ്ഥിതി ചെയ്യുന്ന ഒരു സർക്കാർ മെഡിക്കൽ കോളേജാണ്.
ഗോരഖ്പൂരിലെ ബാബാ രാഘവ് ദാസ് മെഡിക്കൽ കോളേജിന്റെ മാർഗനിർദേശം കോളേജിനുണ്ട്.
ചരിത്രം
2007-ൽ ഉത്തർപ്രദേശ് സർക്കാർ സംസ്ഥാനത്തിന്റെ കിഴക്കൻ ഭാഗത്തുള്ള അസംഗഢിൽ ഏകദേശം 300 കോടി രൂപ ചെലവിൽ ഒരു പുതിയ മെഡിക്കൽ കോളേജും ആശുപത്രിയും സ്ഥാപിക്കാൻ തീരുമാനിച്ചു. ഇത് 2008-ൽ സ്ഥാപിതമായി. 2013-ൽ, മെഡിക്കൽ കൗൺസിൽ ഓഫ് ഇന്ത്യ, ഇൻസ്റ്റിറ്റ്യൂട്ടിന് 100 എം.ബി.ബി.എസ് സീറ്റുകളിലേക്ക് പ്രവേശനം അംഗീകരിച്ചു.
2006-ൽ അനുബന്ധ ആശുപത്രിയിൽ ഓപി സേവനം ആരംഭിച്ചു, അത് ക്രമേണ 140 കിടക്കകളുള്ള ഐപി ആശുപത്രിയായി മാറി. നിലവിൽ ഗവണ്മെന്റ് മെഡിക്കൽ കോളേജ് ആൻഡ് സൂപ്പർ ഫെസിലിറ്റി ഹോസ്പിറ്റൽ 550 കിടക്കകളുള്ള ടീച്ചിങ് ആശുപത്രിയായി പ്രവർത്തിക്കുന്നു, നന്നായി സൃഷ്ടിച്ച എമർജൻസി & പ്രൈവറ്റ് വാർഡുകൾ. ക്ലിനിക്കുകൾ, നഴ്‌സിംഗ് സ്റ്റാഫ്, പാരാമെഡിക്കൽ സ്റ്റാഫ് എന്നിവരുൾപ്പെടെ നല്ല പരിശീലനം ലഭിച്ച ആരോഗ്യ പ്രവർത്തകരാണ് ഹോസ്പിറ്റലിൽ ഉള്ളത്. 2013 ഓഗസ്റ്റിൽ ആദ്യ ബാച്ച് എംബിബിഎസ് വിദ്യാർത്ഥികളുടെ അക്കാദമിക പ്രവർത്തനങ്ങൾ ആരംഭിച്ചു.
കോഴ്സുകൾ
എംബിബിഎസ് കോഴ്‌സുകളിൽ 100 വിദ്യാർത്ഥികളുടെ വിദ്യാഭ്യാസവും പരിശീലനവും ഈ മെഡിക്കൽ കോളേജ് ഏറ്റെടുക്കുന്നു. നീറ്റ് സ്‌കോറിന്റെ അടിസ്ഥാനത്തിലാണ് അസംഗഢ് ഗവൺമെന്റ് മെഡിക്കൽ കോളേജ് പ്രവേശനം. എംബിബിഎസ് കോഴ്സിന്റെ കാലാവധി 4.5 വർഷം + ഒരു വർഷം നിർബന്ധിത റൊട്ടേറ്റിംഗ് മെഡിക്കൽ ഇന്റേൺഷിപ്പ് ആണ്.
കാമ്പസ്
ഗവൺമെന്റ് മെഡിക്കൽ കോളേജ് & സൂപ്പർ ഫെസിലിറ്റി ഹോസ്പിറ്റൽ യുപിയിലെ ചരിത്ര നഗരമായ അസംഗഢിലെ ചക്രപൻപൂരിലാണ് സ്ഥിതി ചെയ്യുന്നത്. അസംഗഡ് നഗരത്തിൽ നിന്ന് ഏകദേശം 20 കിലോമീറ്റർ അകലെയാണ് ചക്രപൻപൂർ. അഡ്മിനിസ്‌ട്രേറ്റീവ് ബ്ലോക്ക്, അക്കാദമിക് ബ്ലോക്ക്, സെൻട്രൽ ലൈബ്രറി, എക്സാമിനേഷൻ ഹാൾ, ഓഡിറ്റോറിയം, ലെക്ചർ തിയേറ്റർ, മെഡിക്കൽ വിദ്യാഭ്യാസത്തിന്റെ വിവിധ വകുപ്പുകൾ എന്നിവ ഉൾപ്പെടുന്ന 105 ഏക്കർ സ്ഥലത്ത് GMC & SFH വ്യാപിച്ചുകിടക്കുന്നു. ഫാക്കൽറ്റി, സ്റ്റാഫ് ഫ്ലാറ്റുകൾ, റസിഡന്റ്സ് എന്നിവർക്കുള്ള താമസ സൌകര്യം, ആൺകുട്ടികളുടെ ഹോസ്റ്റൽ, പെൺകുട്ടികളുടെ ഹോസ്റ്റൽ, ഇന്റേൺ ഗേൾസ് ആൻഡ് ബോയ്സ് ഹോസ്റ്റൽ, നഴ്സിംഗ് ഹോസ്റ്റൽ & ഗസ്റ്റ് ഹൗസ്എന്നിവ ക്യാമ്പസില് ഉണ്ട്.
അന്തരാഷ്ട്ര അന്തരീക്ഷ വിജ്ഞാനീയ സംഘടന
അന്തരാഷ്ട്ര അന്തരീക്ഷ വിജ്ഞാനീയ സംഘടന (1873–1951) ലോക രാഷ്ട്രങ്ങൾക്കിടയിൽ കാലാവസ്ഥ വിവരങ്ങൾ പരസ്പരം പങ്കിടുന്നതിനു വേണ്ടി ആദ്യമായി രൂപീകരിച്ച സംഘടനയാണ്. കാലാവസ്ഥ സംവിധാനങ്ങൾ രാജ്യാതിർത്തി കടന്നും പോകുന്നതുകൊണ്ടാണ്, മർദ്ദം, ഊഷ്മാവ്, വാതങ്ങളുടെ ഗതി എന്നിവ കാലാവസ്ഥ എന്നിവയുടെ വിവരങ്ങൾ കാലാവസ്ഥ പ്രവചനത്തിന് ആവശ്യമായതുകൊണ്ട് ഇങ്ങനെ ഒരു സംഘടന തുടങ്ങിയത്. ലോക അന്തരീക്ഷ വിജ്ഞാനീയ സംഘടനയാണ് ഈ സംഘടനയെ മറികടന്നത്.
അവലംബം
വർഗ്ഗം:അന്താരാഷ്ട്ര സംഘടനകൾ
അഗമിദെ
അഗമിദെ (Ἀγαμήδη) എന്ന പേര് ഗ്രീക്ക് പുരാണത്തിലേയും ഇതിഹാസചരിത്രത്തിലേയും രണ്ട് വ്യത്യസ്ത വനിതകളെ സൂചിപ്പിക്കുന്നു.
പ്രകാശ് പോൾ
മലയാള ടെലിവിഷൻ - സിനിമാരംഗത്തെ ഒരു നടനാണ് പ്രകാശ് പോൾ. ഏഷ്യാനെറ്റിൽ സംപ്രേഷണം ചെയ്തിരുന്ന കടമറ്റത്ത് കത്തനാർ എന്ന പരമ്പരയിൽ കത്തനാരായി വേഷമിട്ടത് ഇദ്ദേഹമാണ്.
അഗമിദെ
പുരാണപരമായി
അഗമിദെ ഭൂമിക്ക് മുകളിൽ വളരുന്ന എല്ലാ സസ്യങ്ങളുടേയും ശക്തിയെക്കുറിച്ചറിയാമായിരുന്ന ഹോമർ എന്നശരീരശാസ്ത്രജ്ഞനുമായി ബന്ധപ്പെട്ടിരിക്കുന്നു. അവർ എലിസിലാണ് ജനിച്ചത്. അവർ മുലിയസ്സിനെ വിവാഹം കഴിച്ച ഈപ്പിയൻസിലെ രാജാവായിരുന്ന  Augeas ന്റെ മൂത്തപുത്രിയായിരുന്നു. എലിസും പൈലോസും തമ്മിൽ നടന്ന യുദ്ധത്തിൽ നെസ്റ്റോറിനാൽ കൊല്ലപ്പെട്ട ആദ്യത്തെ ആളായിരുന്നു അദ്ദേഹം.